text:
EDITORIÂL – Cjalâ indaûr par lâ indevant / VIERZIDURE – I 500 agns dal riviel de Joibe Grasse / In File, cui voi dal popul / Ricuardant il riviel de Joibe grasse / ATUALITÂT – Pe salvece de Cjargne / Spot RAI: il pinsîr de…vigjilesse! / Une Regjon in ritart / Chei che a scjampin / AI 32 DI MAI. E dopo la ploie, ducj in mascare! / La Peraule di Diu cu la vôs dal Popul / L’anuari 2010 di Glesie Furlane / IL FERÂL. Impuartance de culture / MEDITANTLIS TAL SO CÛR. Il troi de memorie / La ocasion pierdude / IL SIVILOT. Cuant varìno une politiche furlane? / Julian Fantino, dal Friûl al Canadà par scrivi la storie / La lenghe furlane e je la anime dal nestri popul / CUINTRISTORIE DAL NÛFCENT 1900-1910 – Capitâl de modernitât / TERITORIS – INTERNAZIONÂL. Il Tratât di Lisbone par furlan / OMS DI LIBERTÂT. Pasquale Paoli, il pari de prime costituzion moderne (Corsiche) / SLOVENIE. No soi nazionalist, ma patriote / AUSTRIE. Carinzie: Alc si môf te cuistion dai cartei bilengâi / CULTURE – Premiât il mangjâ furlan / CUSINE. Dolcissim Carnevâl / FRIÛL TAL ETERE. La vuere di Tavagnà / Motôr… azion! / Contaminazions jù pe Basse Furlane / Scoltant l’incjant / FURLANS, DIGJITAIT FURLAN – LICÔF. Slargjâ il voli te Rêt / E-MARILENGHE. Turisim a Gurize, un bon acet ancje furlan / CABLÂT & CONTENT. «Cemût cul blog?» / LA FABRICHE DAI… LIBRIS – Cuatri stagjons dal an, Contis de disincressite / Ovidio Colussi, Il pilustrât / Une lenghe pe modernitât? / CONTECURTE. Se il mont si strucje / ART-Â. Indevant i zovins artiscj furlans / I CLASSICS – 14. SANT JACUM, LÀ CHE AL FINÌS IL MONT /
*** I articui a son disponibii fracant sul titul. Buine leture.
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


c: text/html

text:
La Europe dal 2016 i somee masse a chê dal 2015: clopadice e involuçade tes sôs contradizions. A Bruxelles e a Strasburc a van indenant a sunâ simpri chê stesse cjançon, che e dipent simpri di plui di chês che a sunin a Berlin, a Parîs, a Rome e ta chês altris capitâls, là che une dì sì e une dì ancje si alternin declarazions di europeisim di façade e afermazions de impuartance dal «interès nazionâl». Un esempli al è stât il confront tra il president de Comission Jean-Claude Juncher e il premier talian Matteo Renzi vie pes primis setemanis di Zenâr, funzionâl soredut ae propagande politiche a nivel statâl.
compagn che tal 2015, lis cuistions di frontâ a restin chê de economie, chê des relazions tra la Europe e il rest dal mont e massime chê dai dispatriâts e dai migrants. Dopo dai atentats di Parîs dai 13 di Novembar, dopo di ce che al è sucedût l’ultin dal an a Colonie e soredut daûr de maniere distuarte che chei fats a son stâts contâts de plui part dai mieçs di comunicazion, la atenzion e je pontade soredut su chest cantin, massime tes sôs declinazions che a tocjin i confins e la sigurece. Rêts, mûrs, fîl spinât e controi di frontiere, ancje dentri de Union europeane, a son la rapresentazion plui clare che al è alc che nol va.
tra la fin dal 2015 e il principi dal an gnûf al è sucedût ancje alc di bon, che al da un tic di sperance pal avignî: chel de Europe – di une Europe divierse – e salacor ancje chel dal Friûl. Tal mês di Dicembar, ai 17, in Corsiche si à inviât il gnûf guvier regjonâl de coalizion nazionalitarie Pè a Corsica (cemût che al conte Carli Pup a pagjine 3) e ai 20 lis elezions politichis tal Stât spagnûl a àn metût fin al bipartitisim che si veve formât dopo de colade dal franchisim, cul bon risultât di Podemos, che si à zovât ancje dal fat che in diviersis comunitâts autonomis si à presentât tant che sogjet di riferiment par une part dal vôt nazionalitari: par esempli tal Paîs Valenzian cu la coalizion Podem-Compromís, in Galizie cun En Marea e in Catalogne cun En Comú Podem. Cun di plui, tes gnovis Cortes di Madrid a son ancje 25 rapresentants dai partîts espression di nazionalitâts minorizadis: doi di EH Bildu, sîs dal Partît Nazionalist Basc, vot di Democràcia i Llibertat e nûf di Esquerra Republicana de Catalunya.
par cumò, impen, la gnove plui interessante dal 2016 e rive propit de Catalogne, là che juste te ultime dì pussibile – in câs contrari a saressin stadis gnovis elezions autonomichis – lis dôs coalizions indipendentistis, ven a dî il rassemblement Junts pel Sì (JpS) e la çampe alternative de Cup, a àn cjatât l’acuardi che al coventave par meti impins un guvier regjonâl che al à chê di puartâ indenant il procès indipendentist: di une bande la Cup i à fat fâ un pas indaûr al conservadôr catalanist Artur Mas, che al voleve jessi a ducj i coscj president, e di chê altre JpS e à la garanzie, concuardade, de poie di doi dai nazionalitaris anticapitaliscj. Il risultât al è che, intant che la stampe spagnoliste – e ancjemò di plui chê taliane – e jere daûr a cjantâ il de profundis dal indipendentisim catalan, menant ator «la intransigjence» de Cup e «l’egocentrisim» di Mas, al è rivât l’esecutîf dal president Carles Puigdemont, che tes sôs declarazions programatichis al met dongje indipendence e politichis sociâls. ❚
Marco Stolfo
FRIÛL EUROPE. Puigdemont president: pe Catalogne un “Bon Principi”............
La Europe dal 2016 i somee masse a chê dal 2015: clopadice e involuçade tes sôs contradizions. A Bruxelles e a Strasburc a van indenant a sunâ simpri chê stesse cjançon, che e dipent simpri di plui di chês che a sunin a Berlin, a Parîs, a Rome e ta chês altris capitâls, là che une dì sì e une dì ancje si alternin declarazions di europeisim di façade e afermazions de impuartance dal «interès nazionâl». Un esempli al è stât il confront tra il president de Comission Jean-Claude Juncher e il premier talian Matteo Renzi vie pes primis setemanis di Zenâr, funzionâl soredut ae propagande politiche a nivel statâl.

robotstxt: allowed

filter: keep


text:
La zornade di Vuarneri
La Biblioteche Vuarneriane di Sant Denêl e celebre il benefatôr che, regalant i siei libris ae sô comunitât, al à fat nassi une des bibliotechis civichis plui antighis di Europe. (fracait chi par lei un pocje di storie de nassite de biblioteche),
Di dut il program di Sabide ai 26 di Otubar (fracait chi par lei ducj i events), mi permet di segnalâ la presentazion de publicazion "La Profezie di Vuarneri", un libri ilustrât di Luigino Peressini, un dissegnadôr pardabon brâf e che al merte parcè che il so lavôr al è il risultât di abilitâts grafichis, ricercje storiche e sintesi. Chi o cjatais une pagjine Facebook cun diviersis sôs oparis.


text:
Crôs
La crôs e je un dai segns umans plui antîcs. E je doprade in tantis bandis: in matematiche, intes bandieris, inte araldiche, in astronomie e altris. Spes la crôs e je doprade come simbul in tantis religjons.
La crôs come simbulModifiche
La forme de crôs a doi braçs a ve radrîs inte antighe caldee, e e jere doprade come simbul dal diu Tammuz (a forme di T come la prime letare dal so non) ("An Exspository Dictionary of New Testament Words di W.E. Vine").
StorieModifiche
Variis formis di crôs a si cjatin come simbui puartâts dai predis e res egjizians e e son consideradis da tancj competents come simbui dal fal (rapresentazion dal sensibil - orghin masculin -)("The Worship of the Dead, di J.Garnier" e "A Short History of Sex-Worship, di H. Cutner).
Diviersis formis di crôs a vignivin ancje dopradis dai babiloniis.
Tal imprin, cuant che Costantin a nol jere un cristian ma un adoradôr dal diu soreli, su lis sôs monedis il simbul plui fis al jere une crôs. ("The Companion Bible")
Prin de vignude dal cristianisim il norvegjês Odino al fo figurât ret dai soi devots da un ogjet a forme di crôs.
Tor la metât dal III secul d.c. lis glesiis de cristianitât a permeterin di ricevi intal lôr interni i pagans, cun i lôr simbui e cussì il T (tau) al fo cjapât sù come simbul de crôs di Crist.


text:
IL CAFÈ LETERARI DI CODROIP AL RICUARDE PRE ANTONI BELINE13 di Jugn 2017
Al va indevant il calendari dai apontaments in memorie di pre Antoni Beline, tal decim aniversari de muart.
Martars ai 13 di Jugn aes 20,30 te sale disore dal Ristorant “Nuovo Doge” di Passarian, il Cafè Leterari di Codroip al organize l’incuintri “Su lis olmis di pre Toni Beline – L’om, il predi, l’inteletuâl”.
Par cure di: Angelo Floramo, Gottardo Mitri, Matteo Venier. Chi il link par plui informazions.
Chi invezit il PROGRAM COMPLET dai apontaments in memorie di pre Antoni, dai 8 di Avrîl ai 24 di Novembar dal 2017.


text:
Tanti auguri al Gruppo Folcloristico Pasian di Prato che oggi compie 54 anni! Questa è l’età di una persona adulta che può girarsi indietro per vedere i risultati e le fatiche di una vita ma con la consapevolezza di avere ancora molto da fare e da dire in futuro. Il 2020 però non è stato un anno come gli altri e per molte associazioni come la nostra e non, ha permesso solo di invecchiare un anno senza poter aggiungere nuove esperienze, nuovi traguardi o nuove amicizie; non è stato un anno in cui a settembre si può guardare con gioia e soddisfazione le attività estive concluse da poco. Il 2020 ha portato per molti, noi compresi, un inatteso stop delle attività a causa del covid, una chiusura forzata che non ha permesso il normale svolgimento delle attività a cominciare dalla normale frequentazione delle persone mettendo alla prova i legami e le amicizie nei più disparati ambiti. Ma noi siamo sempre qui, pronti a riprendere i nostri balli e le nostre musiche con il massimo dell’entusiasmo e della sicurezza non appena il brutto periodo che stiamo vivendo lo permetterà. Sarà per tutti una ripartenza per niente facile, dopo lunghi mesi di inattività ma piena di gioia e voglia di fare. Siamo forti e con tanta voglia di tornare a divertirci e portare in giro per il mondo la nostra più grande passione: il folclore! Tanti auguri gruppo folcloristico per questi anni portati meravigliosamente e per tutti quelli a venire; tanti auguri anche a tutti i componenti per un nuovo ed inebriante inizio! (Maila e Gabri)
La foto è stata scattata nel rispetto delle attuali normative anti-covid.
Bon complean Grup Folcloristic!
Tancj auguris al Grup Folcloristic Pasian di Prât che vuê al finìs 54 agns! Cheste e je la etât di une persone adulte che e pues cjalâsi indaûr par viodi i risultâts e lis fadiis di une vite, ma cu la cussience di vê ancjemò cetant di fâ e di dî in futûr. Il 2020 però, nol è stât un an come chei altris e par tantis associazions come la nestre e no dome, al à permetût dome di invecjâ un an cence podê zontâ gnovis esperiencis, gnûfs travuarts o gnovis amiciziis; nol è stât un an li che in Setembar si pues cjalâ cun gjonde e sodisfazion lis ativitâts estivis passadis di pôc. Il 2020 al à puartât par tancj nô, un inspietât stop aes ativitâts par colpe dal covid, une sieradure fuarçade che nol à permetût il normâl davuelziment des ativitâts scomençant de normâl frecuentazion des personis metint ae prove i leams e lis amiciziis intai plui diferents ambits. Ma nô o sin simpri ca, pronts a tornâ a tacâ cui nestris bai e lis nestris musichis cul massim dal entusiasim e de sigurece a pene che il brut periodi che o stin vivint lu permetarà. E sarà par ducj une ripartence par nuie facile, dopo luncs mês di inativitât, ma plene di gjonde e di voie di fâ. O sin fuarts e cun tante voie di tornâ a divertîsi e di puartâ ator pal mont la nestre plui grande passion: il folclôr! Tancj auguris grup folcloristic par chescj agns puartâts une vore ben e par ducj chei che a àn di vignî; tancj auguris a ducj i components par un gnûf e straordenari inizi! (Maila e Gabri)
La fotografie e je stade fate intal rispiet des atuâls normativis anti-covid.


text:
Une relazion tra umanitât e nature no corote de economie di consum e di sfrutament che si è disvilupade tacant de rivoluzion industriâl, ma un vivi insiemi che al à il gust de union primordiâl.
◆ Par Cristina Noacco al è chest un dai aspiets plui inmagants inte leterature medievâl in lenghe volgâr, che al sedi il francês antîc o il furlan.
◆ «La leterature furlane nus à lassât biei bocons di poesie – e conte –. Un test dal secul XIV,Piruç myò doç inculurit, al è di clare influence cortese e si coleghe ae leterature francese che o cognòs miôr. Al cjante lis vicendis umanis doprant metaforis cjapadis de nature, tant che si intuìs dal titul de liriche». ❚
La influence cortese tai tescj furlansErika Adami
Une relazion tra umanitât e nature no corote de economie di consum e di sfrutament che si è disvilupade tacant de rivoluzion industriâl, ma un vivi insiemi che al à il gust de union primordiâl.


text:
Sant Cromazi al è vescul di Aquilee dal 388 al 407, dopo di S. Valerian. Al ven consacrât di S. Ambrôs ae vuide di une des glesiis plui impuartantis de cristianitât. Za tal Concili di Aquilee dal 381, ancjemò predi e puartevôs dal vescul Valerian, si veve fat vualmâ pai siei intervents sutîi. A testemoneance de sô predicazion e de sô ativitât di pastôr, nus reste un coment preseât dal vanzeli di Mateu e ancje une schirie di predicjis une vore bielis, discuviertis dome te seconde metât dal secul stât. Lis omeliis di Cromazi, di fat, a son consideradis tra i tescj plui vîfs e plui biei de antichitât cristiane. No tant pe profonditât di filosofie ma soredut pe clarece e semplicitât di spiegazion des veretâts de fede ai siei fedêi. Nol fevele par astrat ma doprant figuris e confronts ae puartade di ducj, a pueste par vê la atenzion di cui che lu scoltave. Une opare mestre!
◆ Cun Cromazi, no par nuie clamât “il Pape di Aquilee”, la citât e je considerade la plui impuartante par nivel culturâl e teologjic. Un centri di elaborazion di ideis cuntun leam fuart cu la Asie Minôr, cul Noricum e cun dut l’Orient. In chel timp gloriôs, a Aquilee si fâs cuintri aes eresiis, si finanziin operazions culturâls penzis, di Aquilee e partìs la evangjelizazion des tieris di soreli a mont e di soreli jevât. Al è propit Cromazi che al stice Rufin di Concuardie e S. Jaroni a scrivi oparis monumentâls e a voltâ dal grêc la sapience antighe par metile a disposizion dal mont ocidentâl. Cul sant vescul Cromazi, Aquilee e vîf pardabon une stagjon biele. La sô ativitât salde di pastôr e di costrutôr (al tire sù la basiliche post teodoriane) si zonte ae vore par incressi la innomine di Aquilee tal mont. Cheste autorevolece de Glesie di Aquilee, stiçade e fate incressi di Cromazi, e restarà a dilunc par secui; e sarà, in fin dai fats, la fonde che e permetarà ai siei vescui di cjapâsi sù, daspò di 150 agns, il titul di patriarcjis. ❚
I PROTAGONISCJ – Cromazi e l’autoritât dal “Pape di Aquilee”Diego Navarria
Sant Cromazi al è vescul di Aquilee dal 388 al 407, dopo di S. Valerian. Al ven consacrât di S. Ambrôs ae vuide di une des glesiis plui impuartantis de cristianitât. Za tal Concili di Aquilee dal 381, ancjemò predi e puartevôs dal vescul Valerian, si veve fat vualmâ pai siei intervents sutîi. A testemoneance de sô predicazion e de sô ativitât di pastôr, nus reste un coment preseât dal vanzeli di Mateu e ancje une schirie di predicjis une vore bielis, discuviertis dome te seconde metât dal secul stât. Lis omeliis di Cromazi, di fat, a son consideradis tra i tescj plui vîfs e plui biei de antichitât cristiane. No tant pe profonditât di filosofie ma soredut pe clarece e semplicitât di spiegazion des veretâts de fede ai siei fedêi. Nol fevele par astrat ma doprant figuris e confronts ae puartade di ducj, a pueste par vê la atenzion di cui che lu scoltave. Une opare mestre!


text:
Esercizi fisic e malatie croniche: si presente a Glemone il Centri pe Prescrizion
Ai 16 Di Dicembar, aes 17.00, te aule Lodolo dal Presidi Ospedalîr di Glemone, si presentarà il Centri pe Prescrizion Esercizi Fisic che di pôc al à scomençade la sô ativitât cliniche tal Presidi stes. Il rûl dal Centri al è chel di promovi la ativitât motorie daûr des liniis vuide OMS.
La ativitât dal Centri e previôt la valutazion dai sogjets a pericul medi e alt, e ancje la prescrizion e la soministrazion daûr di criteris standardizâts dal esercizi fisic, sot de vuide di un laureât in Siencis Motoriis e de sorevision dal Miedi specialist.
Plui informazions intai files in zonte:torne sù


text:
Dentri dal progjet Il Novecento di Ugo fra storia e parole, a son stâts inmaneâts diviers laboratoris didatics, de durade di dôs oris.
Un di chescj, al è stât un laboratori di fumet par imparâ cemût che si pues contâ il viaç di une vite, come chê di Ugo Pellis, puartât indenant di Simone Paoloni.
In zonte si cjate:
- la presentazion pai insegnants;
- une taule di esempli gjeneriche;
- une taule di esempli su Ugo Pellis;
- une senegjature di esempli par Ugo Pellis.
Se si vûl viodi i materiâi fats dai arlêfs, bisugne lâ te sezion Documenti.
Al laboratori a àn partecipât:
- 5A e 5B de primarie di Felet dal I.C. di Tavagnà (Ref. Adriana La Cognata) - ai 3 di Mai e ai 28 di Avrîl
- 5A de primarie di Bicinins dal I.C. di Gonars (Ref. Luca Bagnarol) - ai 6 di Mai
- 5A de primarie di Manià Livri dal I.C. di Manià (Ref. Patrizia Bertoncello) - ai 13 di Mai
- 5A e 5B de primarie "Carducci" (22 arlêfs) dal I.C. VI di Udin (Ref. Anna Zossi) - ai 25 di Mai e al 1 di Jugn
- 5A de primarie di Rivis Darcjan (20 arlêfs) dal I.C. di San Denêl (Ref. Silvia Zilli) - ai 27 di Mai
- 5A e 5B de primarie di Pantianins (25 arlêfs) dal I.C. di Basilian e Sedean (Ref. Meri Paoloni) - ai 28 di Mai
- 2A de secondarie di I grât (21 arlêfs) dal I.C. di San Denêl (Ref. Donatella Bello) - ai 27 di Avrîl


text:
Une des oparis plui bielis di pre Bepo Marchet a son lis “Letaris ai furlans” li che al fâs i pulçs e al sburte i furlans a jessi «parons di se stes». Ve chi une cerce. Un test che al manten dute la sô atualitât ancjemò cumò: e fevele di furlans che si… “intalianin”.
A UNE ZOVINE DI BUTEGHE
Siorute, o jeri un so aventôr, une volte: cuant che jê e veve di jessi rivade di pôc in chê privative. E o capitavi dispessut denant dal so banc, a dâi un cuc: un pôc parcè che o soi un cjamin simpri impiât e la sô buteghe si cjate a jessi su la strade che o fâs ogni dì; e une vore parcè che, o dîs la veretât, mi plaseve di jentrâ… a sclarî il voli! Cence tristerie!
In chê volte jê e veve la musute come un pierçul nostran, i voi un fregul spaurîts, ma clârs e rampits come il cîl de Furlanie, e i vistiduts sclets e ben adatâts di tai e di colôr. Cu la int e veve un biel fâ, naturâl, premurôs e ancje sudizionôs chel tant che al pâr bon; e cun me, che o tacavi par furlan, e fevelave par furlan; chel so furlan di Sant Denêl, slis e vualîf che al pareve fat di misure par une fantaçute cussì.
(…) Ma al à bastât un an, par dissipâ dut. Un pôc in dì, ancje jê e à cjapade sù la ande di citadine; e à imparât a sclarîsi la cjavelade, a segnâsi lis ceis, a infarinâsi la muse, a slapagnâsi i smursiei, i lavris, lis ongulis, a smenâsi… E pazience; fin alì a son afârs siei e cuistion di ideis.
Ma za timp, che o soi tornât a jentrâ une altre volte, mi à tocjât di sintîle a rispuindi cun malegracie, e par talian, a une vielute che i veve domandât alc par furlan; di viodile a fâ la sostignude tant che une baronesse cuntun frutat di paîs che, dopo dut, no i diseve nuie di mâl; e a sbraçâsi a fâ bocjutis e smorfieçs a un spucet di uficiâl sarasin che le complimentave cul picet. E alore o ai fate la crôs che no metarai pît mai plui te sô buteghe e o cirarai di tignî lontans ducj i miei amîs.
Anzit, che e viodi: mi è vignude sù une pensade: di implantâ, culì a Udin, une gnove massonarie comerciâl, tra furlans, che a vebin di obleâsi a no spindi un crût tes buteghis indulà che no cjatin il rispiet che al si merete un bon furlan, in Furlanie, cuant che si compuarte di bon furlan. I rineâts di cualunche sete no capissin altre lezion che chê di tocjâju tal tacuin!
E jê… Diu lu vueli che e puedi cjatâ daurman un frusin, disponût a menâle vie lontane: si visarà dopo…
(Patrie dal Friûl, 1950) ❚
✒ Josef Marchet
Letaris ai furlans............
Une des oparis plui bielis di pre Bepo Marchet a son lis “Letaris ai furlans” li che al fâs i pulçs e al sburte i furlans a jessi «parons di se stes». Ve chi une cerce. Un test che al manten dute la sô atualitât ancjemò cumò: e fevele di furlans che si… “intalianin”.


text:
Oggetto: DINOSAURS: LIS VÔS A VAN INDEVANT
15 novembre 2009
Inmò une mail strane
O ai ricevude ancjemò une mail strane... ve ca:
Date: 14 novembre 2009 14.39
Oggetto: DINOSAURS: LIS VÔS A VAN INDEVANT
Oggetto: DINOSAURS: LIS VÔS A VAN INDEVANT
Ve chi l'imagjine di cualchi fossil dal Jurassic cjatât ta lis montagnis dal Friûl.
Dut al fasarès pensâ che i dinosaurs a sedin aromai nome piere di meti intun museu.
Ma lis vôs parsore di une lor tornade a van indevant a slargjâsi.
Ce sucedial?
E ce isal chel vues a tre pontis parsore dal cjâf di chest scheletri, e il cuar sul music di chel altri?
Par savêlu, spietait ancjemò un pôc: il misteri nol restarà misteriôs tant a lunc.
Nessun commento:
Iscriviti a: Commenti sul post (Atom)


text:
Al à tacât a cjapâ man cui cjants furlans di frut cui vecjos di Trivignan, “a sun di tais di blanc”. E ju à puartâts cun se in dut il sô percors musicâl fin al ultin apontament cu la Gnot di Sant Zuan, ai 23 di Jugn a Tavagnà, dedicade apont aes vilotis. Loris Vescovo, cjantautôr di riferiment tal panorame de musiche in marilenghe, che cumò al è daûr a butâ fûr il so ultin disc “Penisolâti” (www.lorisvescovo.com) – “un trop di storiis che a tabain di isolament, di distance e di distac” -, nus spieghe parcè che no je tradizion cence tradiment.
✽ Dut al è scomençât in glesie…
Di frut o sunavi l’orghin te “Schola Chantorum”. Cul stes coro che al cjantave Kyrie e Gloria (massime di Giovan Battista Candotti) in glesie, dopo si leve te ostarie e si cjantavin vilotis. E cussì o ai vût mut di preseâ la ghenghe e il sunôr spontani des vilotis: la vôs fuarte, di nâs, plene di armonics, une vore rustiche. A cjalâ ben lis robis, e jere une continuitât tra Candotti e lis vilotis: ancje lis messis par latin che o cjantavin a vevin alc di “furlan”, te melodie e tai sunôrs. Di fat, i vecjos dal coro lis cjantavin plui o mancul cu la stesse ande des vilotis. Te messe “brevissima” di Candotti a voltis si sint il savôr des vilotis. Sacri e profan messedâts…
✽ E po dopo, cemût lis âstu fatis tôs?
Dopo vê imparadis tantis des mê bandis – vecjis, ma ancje inventadis di gnovis e strambis – o ai tacât a scoltâ i concierts dal coro di Gilberto Pressacco, i prins discs de Sedon Salvadie, di Lino Straulino, dai Mitili, dai Furclap, e vie indenant. E cussì o ai tacât ancje jo a cjantânt cualchidune, a gno mût. A chei timps o vevi metût cualchi altri tamês popolâr dentri dai miei prins discs e po dopo, insiemi cun Caia Grimaz, o ai metût un biel pocjis di vilotis tai miei spetacui “Pierpauli” (dedicât a Pasolini) e “Dagos” (spetacul su la emigrazion furlane).
✽ Fin al progjet “Cjantâ Vilotis”…
Tal progjet, coordenât di Fabio Chiocchetti de comunitât ladine de Val di Fasse, a jerin dentri Destrani Taraf, Marmar Cuisine e Antonella Ruggiero. Jo o ai partecipât cun Caia Grimaz e cheste e je stade une biele ocasion par imparânt di altris insiemi cun jê. Une des ultimis che o ai imparât me à cjantade cualchi an indaûr puar Giorgio Ferigo. Mi à cjantade une version di “Mieli” cuntune melodie une vore particolâr.
✽ La tô vilote preferide?
“Ce mai sarà” (cognossude come “Chê dal falset”): al è un cjant di Gjiviano che là sù si cjantave compagnant i muarts tal cimitieri. E dîs: “Ce mai sarà? Al sarà che dut al è nuie, e che in chest mont no vin di stâ. In chest mont vin pocjis oris e, in chel atim, l’eternitât”. Ve, forsit cheste e jê le la cjantade plui biele par me. Cence timp. O pensi ancje che al sedi impuartant pandi e tramandâ soredut lis vilotis plui “discomudis”: chês di proteste, vilotis erotichis, cuintri de vuere, insome cjants che no tu ti spietaressis e che a son stâts un pôc platâts. Come che al diseve propite Giorgio Ferigo, i sorestants dispès a àn “filtrât” i contignûts des vilotis par strucâ la culture furlane intal mît dal “salt, onest, lavoradôr”. E cussì, si sin abituâts a une vision “oleografiche” de vilote, sul stamp dal “Mulino Bianco”, par capîsi.
✽ Esemplis di vilotis “discomudis”?
“Tu tramontis” (cjapade sù di Giulio Venier e dai Mitili) e je sigurementri une di chês che no tu ti spietis (“e jo no, no pensi nuie, di vô bulo borghesan, ai in cûl la vuestre jentrade, us refudi il vuestri pan”). “Tumburus” (che e jere cjantade dal Cjançonîr di Dael) e fevele di un pescjadôr di Acuilee che “al met al dêt ta speca e al trata d’imbroiâ”. Nuie a ce fâ cul salt, onest e lavoradôr, insome. Il popul furlan ae fin al è un popul come cualsisedi altri: al pues jessi dolç, rabiât, a voltis magari stramp, che al pues cjantâ alc di alt e di filosofic, o ben ancje une cjante “sporcacjone”.
✽ Ce pensistu dal dibatit sul rûl de tradizion inte musiche furlane?
Cualchidun al dîs che la “gnove musiche furlane” no esist, che e je musiche par furlan e no musiche furlane. Cualchidun altri al dîs che la musiche sunade dai furlans e je musiche furlane, e po bon. La idee di Lino Straulino de vilote tant che improvisazion sul stamp “rap”, de vilote gnove “di autôr” e je une strade interessante (viôt Patrie di Març, ndr), une sorte di puint tra musiche tradizionâl e musiche di autôr. Jo personalmentri o pensi simpri ae etimologjie de peraule “tradizion”: il verp latin “tradere” al puarte cun se il significât di conservâ (puartâ indevant) e di cambiâ (tradiment) tal stes timp. In cheste peraule a convivin tradizion e cambiament. Il tradiment e la tradizion a son come om e femine intune famee, e i lôr fruts (che si clamin novitât e doman) a son chei che a fasin lâ indenant une culture. La tradizion di bessole, incantesemade, imbalsamade e ferme, no à futûr. Ancje il tradiment, cence le tradizion, dispès al è mancul fuart. L’impuartant par me al è il movisi simpri, il panta rei. Dut al cambie, dut ce che al è vîf si môf. Il cambiament al pues metinus magari in crisi ma dome cussì si vierzin altris stagjons e oportunitâts gnovis. E par cjaminâ bisugne cjalâ par devant, no par daûr… ❚
Natascia Gargano
MUSICHE. Cjantâ vilotis jenfri tradizion e “tradiment”............
Al à tacât a cjapâ man cui cjants furlans di frut cui vecjos di Trivignan, “a sun di tais di blanc”. E ju à puartâts cun se in dut il sô percors musicâl fin al ultin apontament cu la Gnot di Sant Zuan, ai 23 di Jugn a Tavagnà, dedicade apont aes vilotis. Loris Vescovo, cjantautôr di riferiment tal panorame de musiche in marilenghe, che cumò al è daûr a butâ fûr il so ultin disc “Penisolâti” (www.lorisvescovo.com) – “un trop di storiis che a tabain di isolament, di distance e di distac” -, nus spieghe parcè che no je tradizion cence tradiment.


text:
No je la prime volte che o fevelìn di ce che al sucêt des bandis di Sapade e Fors Disore e Disot.
La mont Bivare e je un dai sîts indulà che si davuelzin esercitazions e poligons di cetantis fuarcis armadis, sedi talianis che de NATO. Une situazion segnalade come critiche e pericolose plui voltis, sedi dai comitâts locâi, che dai citadins e dai aministradôrs de zone.
Il pericul al è clâr, cuant che si fevele di armis e di efiets su la faune. Zontant lis realtâts agriculis, di pascul e di produzion si pues capî che il dam si slargje. La Regjon e à “limitât” i periodis di esercitazion par dôs setemanis a Jugn e Otubar: in chei doi periodis la zone si siere par vie di chescj “zûcs di vuere”. Propit chest ultin concet al è stât plui voltis sotlineât dal sindic di Fors Disore, Lino Anziutti: «al è anacronistic – al dîs il Sindic – intun timp indulà che la vuere si fâs cui missii o i drons, che culì si doprin ancjemò sclopis, metraiis e bombis a man. Si gjavin magari lis casermis, ma si lassin lis servitûts militârs cun ducj i pericui e i impediments che a puartin”. Il sît, tra l’altri, al è tal elenc dal SIC (Sîts di Interès Comunitari), ma al pâr clâr che al è dome su la cjarte, parcè che nol somee jessi tutelât tai fats.
Al vâl la pene dî che tal poligon no lontan di Medun-Val Celine lis autoritâts militârs a àn confermade la presince di “metal pesant”: tradot in mût sempliç, ce che al reste di radioatîf di chel che al è stât sbarât.
Une conferme che no je stade mai dade pe zone de Bivare. Se si fasessin aciertaments, almancul, si podarès capî pluitost che scrupulâ.
In plui di cualchi ocasion a son stadis cjapadis sù firmis di proteste de int dal puest, ma il risultât al sta tes cronachis dai gjornâi. Lis autoritâts militârs e il comitât paritetic si fermin dome a marcâ che lis limitazions a son pe tutele de comunitât e che eventuâi risarciments a podin jessi domandâts in 30 dîs. Il fat che la int e domandi di no vêju par nuie, ven a stâi no vê lis esercitazions, nol pâr scjassâ plui di tant. Dut si risolf cuntune valutazion pai dams, tant a dî che dut al à un presit, int comprendude. ❚
Lis servitûts militârs a son une plaie che no si rive a parâle vie. Lis esercitazions su la Bivare si fasin ancje chest an............
No je la prime volte che o fevelìn di ce che al sucêt des bandis di Sapade e Fors Disore e Disot.


text:
Sant Pieri di Cjaçà: gleseute dai Trê Rês
Cormons - Castelmonte
Località attraversate
Numerosis a son lis gleseutis sparniçadis sul teritori des Vals dal Nadison e dal Judri.
A son edificis di architeture tipiche dai sec. XV e XVI e logadis in gjenerâl su la cime di un cuel, intai contors di ruvinis medievâl, plui da râr dongje dai paîs.
In gjenerâl a nassin, di fat, in zonis isoladis e avonde lontanis dai centris abitâts stant che il teritori in esam al è stât teatri fin dai prins secui de Ete Cristiane di invasions che a àn obleât ae ricercje di posizions che a preservassin di eventuâi sacs.
Steme comunâl
di Prapòt
Cormons - Castelmonte
Località attraversate
Steme comunâl
di Prapòt
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Rinassiment
Il Rinassiment al fo un periodo di rinovament artisti,culturâl de storie de Europe jenfri le Etât di Mieç e l' Etât Moderne. Chest periodo,che pûi o mancul al scomence ienfri il XV secul e le metât dal XVI secul al viôt un gnûf ideâl di vite e un rinovament in tai studîs umanistîcs.
Il centri principâl di chest moviment,al fo le citât di Florence in Italie. Pocâs dai siôrs de citât,i Medici,studîos di ogni bande tachin a tirâ fûr se cussi si pues dî, tescj grecs e latins dal Imperi Bizantin ,conservâs in tai munistîrs. Le scuviarte di chests tescj,pocant a une cjadene di studîs e invenzions. Cualchidun al siere chest periodo al 6 di mai dal 1527 ,cuant che Rome fo invadude dal esercît spagnûl e todesc dal re Carli V. In te storie de musiche invezit le fin dal Rinassiment e je jenfri il 1600 e il 1620.
Origjn de perauleModifiche
Il prin a fevelâ di rinassite al fo il pitôr e architet Zorz Vasari tal sô tratât Vite de'piu' eccellenti architetti,pittori et scultori italiani.. par cjacarâ dal moviment che al scomenzave cun Giotto e Masaccio e cul Donatel ,al molave il stîl grec-bizantin,par cjatâ in te figure di Michêlagnul chel che al jere rivât a passâ ancje i mestrîs de antichitât.
Ma le paternitât de peraule al e' dal storic francês Jules Michelet che dopre cheste peraule in tal 1855 par indicâ le 'scuviartedal mont e dal om' in tal XVI secul. Cheste afermazion ven ampliade dal storic svizar Jacob Burckhardt che al cjacare dal Rinassiment come dal periodo storic dulâ l'umanitât e le cuscience moderne viodîn la lûs ,daspo dal periodo scûr de Etât di Mieç.
Difarencis cu le Etât di MieçModifiche
Il Rinassiment al puarte grancj gambiaments in te politiche , in te economie e ancje in te religjon:
In politiche ,te bande orientâl,si fâs simpri pui grande le espansion dal Imperi Otomàn.Daspo de colade de citât di Costantinopoli,al cognossarâ une grande espansion rivant a cjapâ le Ongjarie ,rivant fin te Austrie ,e jentrant ancje tal Friûl. Le bande ocidentâl e je caraterizade de nassite dai stâts modernos,des monarchiis nazionâls di France e Spagne e dal imperi di Carli V. Le difarence cu lis monarchiis de Etât di Mieç e je in tal acentrament dal podê.
In economie cu la scuvierte des Americhis scomencin lis espansions coloniâls. Grancj gambiaments rivin ancje in Europe. Le scuviarte dal gnûf mont puarte le economie a spostâsi dal Mediterani,par lâ tal Nord de Americhe. Le economie feudâl tipiche de Etât di Mieç lassarâ il puest al comerç cu lis nâfs.
In te religjon si rive ae riforme protestante ,sarês a dî ae division jenfri le glesie catoliche e le glesie protestante.


text:
Un biel lavôr di Gianni Colledani pal Comun di Clausêt
“Il timp dal fen e da la vacje. Cuant che i animâi si clamavin par non” al è l’ultin libri di Gianni Colledani, editât dal Comun di Clausêt, ma al è ancje un viaç. Un viaç intun altri timp e intun altri mont, là che dutis lis vacjis a jerin stimadis pardabon cuasi come membris de famee e la int si sigurave, se e rivave, che lis bestiis a fossin curadis e cressudis tant che i fruts di cjase. Di chestis creaturis a cuatri çatis al dipendeve di fat il sostentament di chês di dôs: cjar, lat, formadi, spongje a jerin il risultât di un lavôr lunc dulà che i animâi a vignivin puartâts a passon par itineraris luncs, il fen al costave fadie ma al jere timp ben spindût. Dut ce che a produsevin, ancje la buiace, al deventave un imprest fondamentâl par judâ la nestre int a frontâ il mistîr, no masse facil, di sorevivi.
◆ La fuarce di chest libri e je chê di meti su la cjarte e no fâ dismenteâ no tant i nons des bestiis che a àn fat la fuarce di cetante int des valadis dulintor, ma soredut dut il lessic specific che l’autôr al à tirât dongje intun glossariut specific, une “grampe di peravoles”, al dîs Colledani, memoreant la ete dulà che i Asìns a jerin tant nomenâts pe lôr produzion di formadi salât di rivâ a vendilu fintremai a Triest e a Vignesie. In cheste ultime citât, la buteghe di formadi plui preseade e jere chê di Nane Casolin, nassût propit a Clausêt (si clamave Giovanni Battista Colledani), partît puar viers la lagune e muart culì, siôr di fâ pôre, tal 1741.
◆ La fuarce di chest libri e je propit tes peraulis che la selezion atente dal autôr e salve, e no lasse che a passin “la ultime frontiere de memorie”. Tiermins che a spieghin l’at dal molzi e lis sôs fasis diferentis, i imprescj che a vignivin doprâts par tignî a ments e par clamâ dongje lis diviersis varietâts di vacjis e pioris, e ancje inte produzion di lat, spongje, scuete e formadi. Si scuvierzin tantis peraulis che a zontin la lenghe dai arlevadôrs e fedârs di chenti al todesc: par esempli la “cruchigne” che e covente a tignî in man il falcet, la “raine” che si dopre come scudiele, il “celâr” par tignî sierâts i prodots, che ancje se al derive dal latin, chenti al è rivât dal todesc “keller”; e po il “frustin”, che nol covente a bati, ma e jere la mirinde, derivade di “frühstück”;
o il “massanc” e il “racli” che chei sì a coventavin a bati, tant che magari, prin di lâ tal “loder”,
une bancjute cuvierte di fen,
a polsâ par cualchi ore.
◆ Si scuvierzin ancje rimedis come il “larian”, la pês dai arbui di laris che messedade cu la sonze e coventave a onzi cui che al cjapave pachis o stuartis: “il Voltaren dai puars”, lu clame Colledani.
E cuissà se al podarès jessi bevût ancje vuê il “camon”, lat bulît messedât cul vin? Tocjarès cerçâlu ma salacor cence chest lavôr di ricercje preseabil e complet a nissun i vignarès tal cjâf che i nestris vons a bevevin,
oms e feminis chest “cocktail”
par fâ passâ la sêt intant che a levin a fâ fen.
◆ Il volum di 156 pagjinis al è une vore biel ancje pe ricercje su la ativitât di arlevament e casearie di Sandro Menegon e pes testemoneancis, cjapadis sù di Giuliana Fratta, de int dal lûc che e conte lis storiis di cuant che si leve in malghe. La linie dal timp si ferme, al conte Giuliano Cescutti, “cuant che il ledan al à tacât a puçâ”: in chê volte i animâi no son plui stâts “di famee”, ma pai furlans a son deventâts “forescj”. Cuissà se e vignarà une dì che o tornarìn a clamâju par non. Ducj. ❚
Cuant che lis vacjis si clamavin par nonWalter Tomada
Un biel lavôr di Gianni Colledani pal Comun di Clausêt


text:
Cuâl ise la situazion dai blog in marilenghe, tai ultimps timps? Al è passât un pôc di cuant che, tal 2003, o vierzevi “il prin blog fûr par fûr par furlan”, ILfurlanist. In chê volte, come che aromai al sucêt par ogni novitât che ven fûr sul web, al boom i corispuindeve la tipiche demonizazion che e ven fate par solit a ogni gnove espression nassude in rêt. Robe che cumò a sta sucedint par Facebook, par esempli, ma cheste e je une atre storie: tornìn ai blog.
Il blog, intal 2003 sinonim di peteçs on line e informazion fate a slas, aromai al è percepît adiriture al contrari: une informazion indipendent e alternative ai canâi tradizionâi. Ridusûts tal numar par vie di Facebook, si pues dî che e je aumentade la lôr cualitât, stant che cui che ju doprave tant che diari personâl on line al à vût cjatât la colocazion ideâl te creature di Zuckemberg.
La situazion dai blog furlans duncje? No masse buine: blog masse pôc inzornâts, vierzûts ma lassâts li tant che un sît di contignûts, e cualchidun fat a la tant e tant vie che no rivin mai a miorâ.
Dentri di chei plui inzornâts l’unic convincent al è Contecurte, rignuvît di resint cul passç de plateforme Splinder a Blogger. Tal blog o ai une zate dentri ancje jo, ma il merit al è dut di Raffaele Serafini: rubrichis, variis colaboradôrs, inzornament costant. Interessant chel dal Partît Democratic di Palaçûl, ben inzornât che però nol rive ancjemò a stiçâ, a incidi. Viodarìn plui indevant.
Un panorame no tant alegri, ma si à di dî che lant sul agregadôr di blog che o ai metût su, Macôragregadôr, li che a son dentri ducj (se al è scjampât alc si pues segnalâ par mail) ogni dì tu âs 3 o cuatri robis di lei. Alc al è alc.
Insumis, al samee che a sedin pôcs chei che a vedin alc di dî par furlan, o forsit il probleme al è jessi bogns di fâlu, venastaj di scrivi la lenghe, il grant probleme dai furlans. Il blog, difat, al è un imprest valit par cui che al à alc di dî e che no rive a vê acet tai media tradizionâi, tai blog furlans par talian a ‘nd è plui di un esempli, che magari o larai a scrutinâ tes puntadis che a vegnaràn.
Dree Venier
CULTURE – CABLÂT & CONTENT. «Cemût cul blog?»............
Cuâl ise la situazion dai blog in marilenghe, tai ultimps timps? Al è passât un pôc di cuant che, tal 2003, o vierzevi “il prin blog fûr par fûr par furlan”, ILfurlanist. In chê volte, come che aromai al sucêt par ogni novitât che ven fûr sul web, al boom i corispuindeve la tipiche demonizazion che e ven fate par solit a ogni gnove espression nassude in rêt. Robe che cumò a sta sucedint par Facebook, par esempli, ma cheste e je une atre storie: tornìn ai blog.


text:
Fisiche
La fisiche e je la sience che e studie i fenomens de nature in mût sperimentâl par gjavà fûr leçs matematichis.
Cuant che o cjacarin di fisiche o podìn distingui fra fisiche classiche e fisiche moderne. La prime e studie chei fenomens che si rivin a viodi te vite di ogni dì. La seconde invezit e studie fenomens che a sucedin a velocitâts grandonis dongje a la velocitât de lûs, o in dimensions une vore piçulis come chês atomichis o molecolârs.
Te fisiche classiche o vin la mecaniche, la termodinamiche, la otiche, l’eletromagnetesim.
Te fisiche moderne o cjatin la relativitât, la mecaniche cuantistiche, la fisiche des particelis.
L'eletroniche che in di di vuei a è presint in ogni trabacul, a è un biel esempli di aplicazion pratiche seti de fisiche classiche che de fisiche moderne.


text:
Dal prossim an scolastic, chel che in regjon al scomence ai 12 di Setembar, i fruts e fantacins des scuelis maternis e elementârs che a àn dit di sì a varan une ore di insegnament di lenghe furlane par setemane, fintremai a 30 oris. La marilenghe e jentre a dimplen tal percors scolastic, no dome come progjetazion sperimentâl.
Dut câs, cemût che sarà cheste ore te pratiche nol è ancjemò dal dut clâr o almancul no ducj i gjenitôrs lu àn capît. Al è capitât cun di fat che cualchidun al vedi provât a informâsi, par dî la veretât ai prins di Jugn, par savê almancul ce che si fasarà in chel timp: si laraial indevant cul program di une materie par furlan o se, soredut tes elementârs, si insegnarà a scrivi e lei par furlan taiant une ore di une altre materie, stant che il furlan a scuele al à di jentrâ tes oris dal curriculum e no in zonte a chês? Par tancj forsit al sarà bielzà clâr, ma al è sigûr che par plui di cualchidun ore presint al è ancjemò un misteri.
In spiete di vê clarece, la Patrie e à cirût di capî ce che si spietin, o si spietaressin, i direts interessâts, i fruts e lis lôr fameis, magari cjapant a riferiment lis ativitâts che in chescj agns si son metudis adun in cetantis scuelis, cu la passion e la preparazion di tancj mestris.
Te scuele materne_ Fat il scandai, si capìs in forme empiriche, par lis scuelis maternis al salte fûr che il desideri al sarès l’implant metodologjic “une persone-une lenghe”, di mût che il frut al sa che cun chê mestre si fevele simpri par furlan e cun chê altre par talian. Al è un principi di fonde, par vie che la comunicazion cui piçui e à di mantignîsi stabil par un pôcs di agns, fintremai che si invie il procès di insegnament/aprendiment in o cun plui lenghis.
In cheste forme il frut no si cjate devant a la orute di furlan par setemane, ma la lenghe e sosten dutis lis ativitâts de scuelute: a cjantin, a zuin, a mangjin, a fasin dissens, l’ort, lis ricetis, i esperiments doprant il furlan ma ancje il talian dilunc dut il timp che a stan tal asîl. Come che e dîs la leç 482, a disin i plui esperts.
Se dut chest no simpri al sarà pussibil, si zonte tes considerazions gjenerâls, la sperance e je che si procedi cul criteri “une situazion-une lenghe”, ven a stâi une part de zornade destinade al furlan, lant par esempli in laboratori, creant une situazion, fasint une esperience.
Tai ambients de scuele, po, al sarès biel di cjatâ cartelons, libruts, imagjinis, imprescj, videos par furlan, di mût che il frutin in maniere naturâl al sinti la lenghe come part integrant dal ambient, alc che nol è par nuie strani al so “habitat” e che nol è metût intun cjantonut là che bisugne lâ di pueste.
Inoltri, al è cualchidun che in famee il furlan no lu fevele, ma che al à decidût di fâial imparâ al frut, ricognossint magari di vê pierdût alc tai agns passât (no si pues dismeteâ che par cualchi gjenerazion no trasmeti la lenghe furlane ai fruts al jere considerât un segn di evoluzion e di sfrancjament di un passât dulà che il Friûl al jere tiere di miserie) o dut câs che al è miôr savê alc di plui che di mancul. Par chescj la sperance e je che i mestris a clamin dongje ancje i gjenitôrs, par spiegâur i obietîfs dai progjets e cirî insieme cemût colaborâ par doprâ il furlan ancje in famee.
Te scuele elementâr_ L’aspiet distintîf des elementârs e je la alfabetizazion primarie. Si che duncje te perlustrazions dai desideris dai frututs e des fameis che a àn sielt il furlan si cjatin pinsîrs che a somein un pôc ai procès des scuelis maternis ma, sore il dut, si spere di rivâ a savê lei e scrivi par furlan par dongje dal talian.
Ma cemût imparâle la lenghe? Cualchidun al à vût pes mans un imprest che si clame “Sghiribiç”, un “sfuei” didatic par imparâ a lei e a scrivi che al è saltât fûr in sîs numars tai agns passâts su progjet de Universitât di Udin, catedre di didatiche des lenghis modernis, edizion Kappa Vu. E al è di li che al à cjapât la idee par imagjinâsi ce che si podarès spietâsi sui bancs di scuele.
Ativitâts fatis ator di tescj (fumuts, piçulis storiis, poesiis, zûcs), dulà che l’aprendiment de lenghe al ven fat in forme di contrast e par mostrâ a clâr i elements che a son diferents tra il talian e il furlan, ma ancje i aspiets che a puedin someâ compagns (ma cussì nol è) procurant une contaminazion no positive, par vie che po si cjapin sù forme di dî sbaliadis che si fâs fadie a corezi.
A chei che a son bielzà in cuarte o in cuinte, par esempli, no ur displasarès di doprâ la marilenghe ancje in forme plui dissiplinâr, tant a dî par fâ storie, gjeografie, aritmetiche, religjon. E je la modalitât che cumò a clamin CLIL, al sotlinee un gjenitôr che al è ancje insegnant, e che e pues jentrâ te formazion cuant che il curriculum al è struturât par materiis.
Par ducj_ Che si vadi tal asîl o tes elementârs, al pâr clâr a ducj che l’implant di une educazion plurilengâl nol è dome linguistic, ma pluriculturâl, une forme par cognossi e rispietâ lis diferencis e duncje jessi fintremai di piçui pronts ae integrazion cul rispiet de sô identitât e di chê di chei altris. ■
Antonella Lanfrit
VIERTIDURE. Ce che nus spiete e si spietin cul gnûf an scolastics............
Dal prossim an scolastic, chel che in regjon al scomence ai 12 di Setembar, i fruts e fantacins des scuelis maternis e elementârs che a àn dit di sì a varan une ore di insegnament di lenghe furlane par setemane, fintremai a 30 oris. La marilenghe e jentre a dimplen tal percors scolastic, no dome come progjetazion sperimentâl.


text:
Ai 18 di Fevrâr e à cjapât gnove vite La cort di Piedim, ostarie cun cusine inte piçule frazion di Darte. La ostarie di plui di 50 agns e je stade il pont di riferiment pal paisut di 150 animis e cussì fintremai al Dicembar passât, cuant che Teresa Merluzzi e je lade in pension e lis puartis si son sieradis.
«Mi displaseve che La cort di Piedim e restàs sierade» e conte Gloria Di Gallo, 26 agns, «e cussì o ai pensât di provâ cheste gnove esperience, molant il lavôr che o vevi a Vile intun centri comerciâl. E je plui che altri une maniere par tignî vive cheste comunitât e par dâ un servizi ancje par no fâ murî il paîs.»
Di fat, tal paîs al è dome un negozi di mangjative e la ostarie e jere l’unic lûc di agregazion dai Piedemots. Il sindic di Darte, te inaugurazion al à dit «cuant che intune frazion si siere un esercizi public e ven a mancjâ la ocasion di cjatâsi; La cort di Piedim e permet ae int, sedi zovins che anzians, di incuintrâsi. E je la uniche ostarie de frazion e e da un servizi util e indispensabil. Al fâs plasê che i gnûfs gjestôrs a vierzin dopo doi mês, dant cussì continuitât ae gjestion di prime.»
Par Gloria no je propit dal dut une novitât, considerât che i prins agns di vite ju à passâts propit achì cun sô mari che e veve in gjestion la ostarie.
Vuê e je dute la famee che i da une man e achì si pues mangjâ alc di gjenuin e tipic cjargnel: polente e frico, cjarsons, morbidelas…
«Stant che o sin fûr man, al è impuartant prenotâ clamant al fis (0433/320150) – e invide Gloria – parcè che il segnâl dal celulâr nol cjape trop (333/8052040)!! Se cualchidun al vûl savê alc di plui, nus cjate su Facebook. Par cumò o ai vude une buine rispueste e o soi contente, e mi auguri che e duri tal timp.»
La cort di Piedim e siere par polse il lunis, ma tal rest de setemane us spiete par lâ a cerçâ il mangjâ cjargnel e par cognossi il snait e la voie di fâ di Gloria che à decidût di restâ a vivi tal so paîs cu la sô famee. ❚
✒ Marta Vezzi


text:
Tradizion dal artesanât furlan,
creativitât e rispiet pal ambient
intai scarpets fats a man di Cristina Barbierato
«Chest lu tignìn, al podarès coventâ!». E jere la filosofie dai nestris vecjos, che no butavin vie nuie parcè che magari, une dì, chê robe li si podeve tornâ a doprâle. Cussì i bleons fruiâts a deventavin canevacis e cu la lane dal maion slambrât si faseve une barete. A jerin cressûts in timps dûrs i nestris vons, cuant che ogni ogjet al leve utilizât cun cure par fâlu durâ a dilunc e, se no si podeve doprâlu plui pal ûs che al jere nassût, si ’nt faseve alc altri.
◆ Se une volte tornâ a doprâ la robe al jere une necessitât par frontâ la puaretât, in dì di vuê al è un oblic, prin di dut etic, devant dal esaurîsi des risorsis de tiere. E alore, viodi tes “scovacis” no un probleme, ma une risorse, e te “inutilitât” gnovis oportunitâts di creazion dant aes robis destinadis al scovaçon dignitât e ûs gnûfs, e contribuint a ridusi la mont di refudons che nus stan scjafoiant, e je une prospetive buine e necessarie, che e mostre il troi di fâ tal avignî. Un troi che Cristina Barbierato, artesane di Gonârs – cjâf, cûr e mans da “Lis Furlanis” – e à cjapât di un pieç.
◆ Tal laboratori de Basse, Cristina e realize – cun gracie, sens dal biel, cure dai detais e atenzion pal ambient – scarpets fats a man cun materiâi riciclâts. Ju fâs dal 2014, cuant che, cu la esigjence di une riconversion professionâl improvise, e à scugnût cjatâ in curt un prodot che al jentràs intal so cjamp di esperience di vore – chê des cjalçaduris – pûr savint trop che chest setôr al fos sdrumât de recession sedi pal aspiet produtîf sedi par chel comerciâl. «O vevi di individuâ une cjalçadure che e ves carateristichis che i permetessin di cjatâ un so spazi intal mâr imens dal gnûf consumisim globâl – e spieghe Cristina –. Un prodot che al fos bon, di presit contignût, che al utilizàs materiâi di ricicli, cence sostancis incuinantis e di origjin animâl, che e tornàs a doprâ i vecjos machinaris cuntun procès produtîf sempliç e a impat energjetic bas, che al rispuindès a esigjencis estetichis, ma cence dipendi des logjichis de mode, e che al ves ancje un rapuart cul lûc dulà che al ven fat e duncje nol ves bisugne di campagnis complessis di promozion comerciâl». La rispueste e jere a puartade di man, o miôr di pît!
◆ «Fin di frute, a cjase, o jeri usade a meti i scarpets: comuts, lizêrs, fofs, di vilût colorât che ur deve un sens di calôr… parcè no fâju jo? I scarpets a son di simpri produsûts in Friûl e in particolâr di nô a Gonârs dulà che a àn origjinât un pôl des scarpis dilunc dal bum dai agns Cincuante e Sessante dal Nûfcent, e di dulà che a jerin scuasi sparîts. O soi stade inscuelade des personis dal paîs che ju savevin fâ. Mi à volût un an».
◆ E cussì, e je nassude la aziende “Lis Furlanis” (altri mût di clamâ i scarpets, «un biel sunôr, al feminîl»). Cristina e à mantignût la artesanalitât dal procès di produzion, l’ûs dai scampui di tiessût, dal sac di jute, dai cuviertons di biciclete, scjampant la sô industrializazion e banalizazion. «O crôt te bielece de produzion a man, no seriâl, e contignude intes cuantitâts. Intun mês o rivi a fâ 150 pârs sù par jù, lant incuintri aes richiestis di cui che mai domande, privâts e buteghis, instaurant relazions personâls di cressite reciproche». Tantis e bielis ancje lis colaborazions cun aziendis furlanis e dal forest li che dispès i materiâi che ur vanzin a deventin scarpets che a ‘nt insiorin la ufierte.
I scarpets a plasin a ducj: feminis e oms, zovins e vecjos. «No voi daûr des modis, ni de stagjonalitât». Ogni furlane e je fate di doi tocs unics: la suele e je otignude dai cuviertons e dai sacs di jute pal cafè, la tomere di vistîts doprâts e di scampui, tiessûts che Cristina e compre ancje tai marcjaduts o dilunc di un viaç, che a àn une storie, un valôr ancje afetîf, che a consolin e a emozionin, e, te lôr grande varietât di materiâi e colôrs, a fasin sbrocâ la creativitât. Pe produzion a vegnin doprâts stamps, fustelis e machinis di cusî di passe 50 agns indaûr; lis parts a son tignudis dongje di cusiduris a man o a machine, no di colis. In sumis, une cjalçadure pardabon uniche, che e ven di lontan e che e torne a elaborâ il passât te otiche cetant atuâl dal riûs cussient dai materiâi, a vantaç dal ambient. E che, ta cheste logjiche, si pues comedâ cuant che si fruie o il tiessût si sbreghe.
◆ Cristina Barbierato e à fat «un pas laterâl», cuintri corint a pet des tindincis dal marcjât che al tint a uniformâ, a disvalorizâ, a consumâ. «O ai sielt di fâ la artesane, di doprâ lis mans che a nudrissin il gno cerviel e cence sotstâ al ricat dai jutoris, che ti oblein a comprâ imprescj e implants anticipant i bêçs. No je nissune previdence ni rispiet par cui che al fâs une ativitât particolâr. Nol è facil, no ai mai polse, o puarti il lavôr ancje a cjase, ma mi sint realizade parcè che o sai di fâ alc di diferent, di etic, sedi dal pont di viste ambientâl sedi tal recupar de tradizion cu la sô artesanalitât autentiche. Pieri Pauli Pasolini al fevelave de fuarce rivoluzionarie dal passât, eco, jo o soi convinte che al ves reson, che al covente tornâ indaûr e tornâ a tacâ di un model di svilup cetant diferent di chel capitalistic che nol puarte a nuie, se no ae omologazion dal gust, des prospetivis, dal pinsîr, al vualivament des personis. Lavorìn pluitost par un sisteme economic di microimpresis, buinis di ufrî un prodot diferent, responsabil di un pont di viste etic, che cun di plui al valorize la culture dal teritori li che a son insedadis, fûr di produzions seriâls che a limin il cerviel, l’imagjinari».
◆ Fuarte di une filosofie identitarie che e à lis lidrîs intun patrimoni culturâl di tradizions antighis, la aziende “Lis Furlanis” e sta traviersant la pandemie di Covid-19 cence rivocs negatîfs, gjavât il periodi di sieradure de Vierte stade cuant che no si podeve lâ tal puest di vore. E à in cantîr gnûfs progjets che a cjalin, nancje a dîlu, bande la tradizion, chê de produzion ceramiche furlane, lavorant sui motîfs floreâi de innomenade manifature Galvani. «Un gno amì ju piturarà a man, dopo vêju tornâts a interpretâ, su la tomere dai miei scarpets», e conte Cristina Barbierato. Si podaran comprâ sul sît de aziende (www.lisfurlanis.com) tacant de Primevere. ❚
Lis Furlanis, une mode di îr che no à pôre dal avignîErika Adami
Tradizion dal artesanât furlan,


text:
Il 3 di Avrîl dal 1077 al rapresente une ricorence impuartante pal popul furlan parcè che al sancìs la nassite dal Stât Patriarcjâl furlan, la istituzion che e à metût dongje il Friûl e tancj altris teritoris intun unic organisim statuâl rivant, par chê epoche, a formis di organizazion civîl une vore avanzadis. Tal 2015 e je stade ricognossude uficialmentri de bande de Regjon la Fieste de Patrie dal Friûl, cu la leç n. 6 dai 27 di Març: il so obietîf al è chel di ricuardâ e valorizâ lis origjins, la culture e la storie di autonomie dal popul furlan. La Assemblee de Comunitât Linguistiche Furlane e propon a ducj i Comuns dal Friûl, tal timp dai 13 di Març ai 10 di Avrîl, un moment di riflession su la fieste, un incuintri di tai divulgatîf e viert a ducj, che al tachedi de conte de storie di chel 3 di Avrîl dal 1077 par rivâ al pensament dal sô sens in dî di vuê.
Son bielzà disponibii un trente relatôrs, cjapâts sù tal mont de culture furlane, e la intenzion dal President de Assemblee Diego Navarria e je chê di mandâju a doi a doi, come i dissepui dal vanzeli, a “semenâ” i principis dal valôr de identitât in ducj i paîs dal Friûl. Cualchi Comun al à za mandât il so agrât di dâ acet ae iniziative e a concedi une sale (che non covente altri) ma mancjin ancjemò tancj. Cui che al pues, che ai dedi un sburt o che al cjatedi une clape o associazion sensibile a ospitâ l’incuintri. Il coordenament lu à il president de Assemblee: diegonavarria@gmail.com
No son coscj; dut sore nuie e par amôr di Patrie.
(redazion)


text:
10 agns fa pre Toni nus lassave bessôi, ma la sô vite nus fasarà simpri di ferâl, come che si intitule la rubriche mensîl li che o publichìn i siei scrits.
(la Redazion)
Pre Toni Beline, in pocjis rîs al è dificil di meti adun. Forsit a bastaressin trê adietîfs: om, predi e furlan. Om, no dome di un pont di viste biologjic: o feveli di umanitât, capacitât di sintî chel che al è dongje cence filtri. Sintîsi part o, tal so câs, incjarnâsi te umanitât che lu tignive dongje come un grim di mari. Cheste umanitât tal dolôr, te rabie, te ridade e te tenarece no je mai mancjade, e i siei scrits a son intenzûts in chel ingjustri. Predi di conseguence. Pastôr, vuide che nol poie il sô rûl sul podê, ma che al cjape sù il so savê rispuindi, la sô responsabilitât, de autorevolece.
Cussì, il predi nol jere chel che al contentave ducj, ma chel che fedêl a di un Vanzeli si veve di comprometi sielzint cui e parcè servî. Cussì al par crût e dûr cuant che al scrîf ai grancj de glesie, de politiche o de culture, ma tal stes timp dolç e delicât cuant che al conte de biade int che e tribule par lâ indenant. Furlan, parcè che jessi citadin dal mont nol pues volê dî jessi une sorte di apolit cence lidrîs, ma ben il contrari: jessi une part di chel mont complès che te sô diversitât si pues confrontâsi e insiorâsi.
Un om che nol è bon di inacuarzisi di chel che al à dongje nol è uman, al è egoist o vuarp. Un predi che nol è fedêl al Vanzeli di Crist al è un oportunist. Un furlan che al à dome une conotazion gjeografiche nol puarte zovament a di nissun, o dome a cui che al à interès a un nivelament culturâl che al semplifichi e al banalizi la diversitât in dutis li sôs declinazions. Dut chest intun om, un om che al ven ricuardât di chei che lu àn cognossût partint dal cûr e dal cjâf. Pre Toni al partìs frut a 11 agns in seminari, al ven formât, staronzât predi intal 1965, al dîs messe par talian. Dopo un periodi di timp a Codroip, al passe in Cjargne indulà che al ven convertît de “biade int”; al capìs che no si pues jessi parsore, ma dentri, jessi part, al bisugne incjarnâsi inte int come chel dal Vanzeli: lenghe, storie, culture e fature.
La malatie lu puarte a scugnî lâ a Visepente indulà che al continue a jessi mestri e plevan.
Mestri che nol insegne, ma che al eduche. Nol met dome dentri nozions, ma al tire fûr di chei fruts ce che lôr a puedin dâ, un respîr profont, un puint di relazion autentiche tra lôr e il mont, il lôr mont. Al torne a cjapâ in man la traduzion de Bibie, scomençade dal sô mentore pre Checo Placerean, e al rive insom cun fede e dignitât, parcè che di une bande al è un at di fede, e di chê altre une azion di dignitât viers un popul che al pues lei la Peraule di Diu te lenghe dal cûr, te sô lenghe.
Pocjis rîs par definîlu, parcè che i ponts cardinâi di un om a àn di jessi pôcs e clârs, e cun chei al pues fâ tante strade se al sa di jessi uman, part dal mont, cu la responsabilitât di impegnâsi par «cambiâ il mont fin tal ultin savint, fint tal ultin, che no lu cambiarà». Cussì ai diseve dispès pre Toni.
A chel pont, un cualsisedi al podarès dî: alore al è dibant!
Dibant al è cuant che un al decît indulà stâ in funzion dal risultât e no de cussience.
Il prin al starà ben, cence fastidis, il secont al varà fastidi, ma al varà onorade la sô vite e il sô jessi om. Pre Toni, intun sproc, al faseve part dal secont grup. ❚
✒ Mauro Della Schiava
Pre Toni Beline: om, predi e furlan che al voleve cambiâ il mont fin tal ultin savint, fint tal ultin, che no lu cambiarà............
10 agns fa pre Toni nus lassave bessôi, ma la sô vite nus fasarà simpri di ferâl, come che si intitule la rubriche mensîl li che o publichìn i siei scrits.


text:
n.7 – il 25 Fevrâr 2011
sabato 26 febbraio 2011
STÂTS GJENERÂI DES LENGHIS MINORITARIS: CEMÛT ISE LADE?
Stâts gjenerâi
des lenghis minoritariis
Miercus 23 di Fevrâr 2011
Udin
CEMÛT ISE LADE?
PRIME PUNTADE
------
Setemanâl ilFRIULI
n.7 – il 25 Fevrâr 2011
n.7 – il 25 Fevrâr 2011
Il mont dal furlan si da dongje
di Federica Angeli
Inviade la discussion dai prins “Stâts gjenerâi des lenghis minoritariis”, cun tancj cantins che a restin ancjemò vierts.
Trê dîs pes lenghis minoritariis, par scoltâ esigjencis, dibisugnis e conseis. Chest l'obietîf dai assessôrs regjonâi Elio De Anna e Roberto Molinaro.
Daspò di todescs e slovens, la trê dîs si è sierade cui stâts gjenerâi de lenghe furlane.
Passe 100 personis in rapresentance di ents, associazions o singui citadins, si son dadis dongje tal auditorium regjonâl. Pecjât che i politics a jerin pôcs, dut câs il numar al è alt considerât cemût che si è publicizât l'event e cemût che si son invidadis lis associazions.
TAL SEGN DE CONTINUITÂT
"Continuitât" e je la peraule che si è sintude plui dispès tai 35 intervents regjistrâts.
Ducj a àn domandât che si rivi a garantî la continuitât dai finanziaments, parcè che daspò di 15 agns de aplicazion de L.R. 15/96, 10 agns de L. 482/99 e passe 3 de L.R. 29/07, no si pues plui fâ une politiche linguistiche serie cun progjets una tantum, cui fonts che a rivin tart e la programazion plurienâl che e reste un miraç.
AVIGNÎ INCIERT
La situazion e je grivie: taiâts i fonts pai programs radio/tv in convenzion cu lis emitentis privadis e la Rai, tierç contrat di servizi Rai che nol ten cont des disposizions de L. 482/99, nissun ricognossiment pe formazion dai insegnants, il depotenziament de Agjenzie Regjonâl pe Lenghe Furlane, la precarietât contratuâl di ducj i operadôrs dal setôr.
In chest panorame si spietin ancjemò i regolaments atuatîfs de L.R. 29/07. Argoment che al urte l'assessôr De Anna cuant che al ven nomenât pe prime volte di Kristian Franzil, assessór dal Comun di Udin, ma che al è stât pò ribatût a fuart te plui part dai intervents.
Un strument di politiche linguistiche la regjon lu à za e, se si lu metès in vore, tancj dai problemis di vuê si risolvaressin: programazion plurienâl, programs radio/tv, plans di politiche linguistiche, didatiche.....te leç, si fevele di dut, ma dopo passe 3 agns e je ancjemò letare muarte.
Biele la iniziative di scoltâ lis vôs dai esperts, positîf l'impegn cjapât dai assessôrs tal setôr de comunicazion, ma si spere che dut chest nol sei doprât par posticipâ ancjemò a timp indeterminât la scriture dai regolaments de L.R. 29/07, la uniche robe che e covente pardabon.
---------
Pubblicato da Comitât pe Autonomie e pal Rilanç dal Friûl a 15:46
Etichette: Angeli, Lingua friulana
Iscriviti a: Commenti sul post (Atom)


text:
ROGAZIONS: presentazions a Murùs21 di Novembar 2019
Metafore de vite, tradizions e simbul dal Friûl, lis Rogazions a rapresentin la vite, il simbul reâl di un mût di jessi, vêr e sclet dal popul furlan, dulà che la culture materiâl e spirtuâl si incjarne inte tiere, inte vite su la Tiere".
Ospit de Universitât de Etât Libare di Murùs, che o ringrazìin pal invît, pre Roman Michelot al tignarà une conference su lis Rogazions, presentant il volum di pre Antoni Beline.
Apontament JOIBE ai 21 di NOVEMBAR dal 2019 aes 20.45 inte Sale dal Consei Comunâl intal Municipi di Murùs.
Al modere l'incuintri Christian Romanini.
CJALE L'EVENT SU FB


text:
Lis plêfs de Cjargne a son lûcs di preieris e di storiis antighis, pleris di secui sore lis culinis, teatris di esistence di un popul. Là si batiavin i vîfs, si soteravin i muarts e si cjantavin lis laudis al Signôr. Tieris batudis dai pas dai pelegrins, glesiis di mont, ancje se lis primis testemoneancis a van indaûr bielzà al cristianisim primitîf.
E je tante storie tes plêfs, a son tancj tesaurs, bielecis architetonichis, pitorichis, afrescs e altârs creâts cun art di mans artesanis, dai mestris cence non fin aes grandis firmis, tant che Domenico da Tolmezzo, Antonio Schiavi, Giulio Urbanis, Carlo da Carona.
Chestis plêfs a abracin disesiet secui di storie e a son – o a dovaressin jessi – un patrimoni inestimabil de umanitât, no dome de Cjargne e dal Friûl.
Al baste pensâ che a Dieç, sot de glesie vecje di Sant Pauli, a son stâts cjatâts rescj di un lûc di cult di etât augustee, precristiane, vâl a dî la plui antighe testemoneance di plebs rurâl in Italie.
LIS MAGNIFICHIS UNDIS_Undis plêfs fûr pe Cjargne, inte Val dal Tiliment, Val Dean e Val de Bût, dutis regjistradis intun elenc dal 1247 de Diocesi di Aquilee, cuant che a un ciert pont, par volontât dal Patriarcje Bertolt di Merania, la int e à dovût paiâ la decime pal lôr mantigniment, vâl a dî un decim dal salari. Tra dutis, la plêf di Dimpeç intitulade a Sant Denêl no à vude une vite lungje, assorbide di chê di Soclêf tor dal secul diesim cuart.
Tantis storiis, tantis liendis che si slungjin e che a sorevivin ancje tai timps plui scûrs, come tra i secui sest e novesim, cuant che la Cjargne e jere savoltade di ordis migratoriis e di ocupazions profanis dai lûcs sacris, come chê di chê che e jere la basiliche di Davâr. Là si conte che la tor cjampanarie e podarès jessi un rest dal cjistiel di Agrons.
Plêfs miscliçadis a struturis fortificadis, dulà che a son passâts fûcs e taramots; rescj romans, sacraris e relicuiis, cualchi plêf donade dal Patriarcjât ae Abazie di Mueç, ricostruzions e sistemazions di etât moderne, tante sugjestion.
SIMPRI VIVIS_O vivìn ancjemò lis plêfs e o continuìn la lôr storie, che e je la storie instreçade de lôr int e des lôr valadis, ven a stâi de nestre int e de nestre mont. Lôr a vivin midiant de preiere dai cjargnei e dai lôr plevans, intes celebrazions e fiestis religjosis, tant che la bussade des crôs a Sant Pieri di Zui, e ancje midiant di une schirie di propuestis culturâls e naturalistichis che a intindin valorizâlis. Un clâr esempli al è il Cjamin des Plêfs, un percors di vincj tapis che si pues fâ a pît o in biciclete, une trate che e vûl jessi un pelegrinaç, motîf di riflession spirituâl che al cjate il so moment plui cjalt cu la visite des plêfs, volint compagnâts di une vuide.
LA GNOT DES PLÊFS_A rindi plui vivarose cheste iniziative e je intervignude La lungje gnot des plêfs in Cjargne, une rassegne dute speciâl di musiche corâl a capele che e met dongje, intune sole zornade, dîs plêfs, dîs concierts e dîs degustazions di plats fats cun prodots dal teritori.
La prime edizion e je stade sabide ai 19 Setembar, par une lungje e tant frecuentade zornade, scomençade aes 14 inte Plêf di Sant Florean a Dieç, e finide a miezegnot inte Plêf di Sant Pieri a Zui.
La cualitât dai côrs che a àn eseguît diviers repertoris di musiche sacre a capele, intai rivocs des antighis arcadis des plêfs, inte pâs di chês culinis, tai savôrs e inte bontât de cusine cjargnele, ufierte ae fin di ogni conciert, a àn fat di chê zornade une rinassite corâl di fradilance, ducj dongje di une mense condividude.
Lis plêfs a tegnin vicine la int: al è il motîf che a son stadis costruidis in secui e secui di cambiaments, par tignî intate la fede e la comunitât. Cjatâlis vuê inmò frecuentadis e amadis, al è un grant e biel segn di sperance e di amôr. ❚
Alessio Screm
“La gnot des plêfs”, par valorizâ un grant patrimoni............
Lis plêfs de Cjargne a son lûcs di preieris e di storiis antighis, pleris di secui sore lis culinis, teatris di esistence di un popul. Là si batiavin i vîfs, si soteravin i muarts e si cjantavin lis laudis al Signôr. Tieris batudis dai pas dai pelegrins, glesiis di mont, ancje se lis primis testemoneancis a van indaûr bielzà al cristianisim primitîf.


text:
In dì di vuê, cualsisei ipotesi calade di adalt par creâ ents teritoriâi intermedis cuntune dimension diferente de ex Provincie di Pordenon e vignarès viodude cun grant suspiet dal teritori sacilot. Ma se il dialic tra lis diviersis componentis teritoriâls dal Friûl al tacàs des robis di fâ, a scomençâ de viabilitât e dal disvilup economic, si podarès cjatâ plui di un denominadôr comun. Carlo Spagnol, sindic di Sacîl, e vôs fondamentâl dal teritori dal Friûl venetofon, al è sigûr di chest.
«A son tancj i motîfs che nus sburtin a pontâ a tornâ indaûr ae vecje Provincie, prin fra ducj – al sclarìs Spagnol – il fat che cheste e à davuelt ben i compits che i jerin stâts dâts, massime la viabilitât e la manutenzion dai edificis des scuelis superiôrs, interpretant ben lis esigjencis teritoriâls. Il passaç ae Regjon des competencis provinciâls plui impuartantis al à dome che fat lâ in piês la cualitât dai intervents, complicant i percors burocratics e rindint plui dificii i percors di scolte, soredut intal setôr de scuele e dal ambient. Nol è facil lâ a Triest, cjatâ l’interlocutôr just e rivâ a sclarî lis propriis dibisugnis».
__
Ce asset istituzionâl viodial duncje in Friûl-Vignesie Julie pal avignî?
«Al è just tornâ a un ent intermedi di aree slargjade par gjestî ducj i servizis che a van di là dal ambit comunâl. Par come che a son ladis lis robis, chest interlocutôr al pues dome che jessi alc che al somei ae vecje Provincie di Pordenon. La dimension otimâl pe gjestion dai servizis no pues jessi chê dai distrets e dai ambits, che a son masse piçui, intant che si fâs masse fature a fâ funzionâ ben ambits plui grancj, come che al podarès jessi par esempli il teritori des vecjis Provinciis di Udin e Pordenon metudis insiemi. Ma chest ultin resonament al podarès jessi bon ta cualchi ambit particolâr, tant che la viabilitât».
__
Intai ultins 10 agns il Friûl al è la part de regjon che e je stade plui muardude de crisi economiche, stant che cheste e à cjapât tal cûr il setôr des manifaturis, che al è la anime de economie des tieris che a van dal Lusinç ae Livence. No crodial che al mancji un lûc di progjetazion e di elaborazion strategjiche pal teritori furlan e pal so tiessût di impresis privadis piçulis e mediis?
«O soi une vore dacuardi cun chest resonament, ma dome se nol ven di adalt, ma de condivision dai stes problemis. Cuant che si àn problemis simii lis istituzions a àn di racuardâsi. Jenfri i diviers teritoris a puedin jessi temis che si è dacuardi o che si è lontans, l’impuartant al è di vê la capacitât politiche par cjatâ un denominadôr comun. Il Friûl al à dal sigûr cualchi interès comun intes sôs diviersis componentis, lis dimensions masse piçulis dai ents a son improdutivis, ma ents che i lôr confins a son fissâts di altris e di adalt a produsaressin reazions contrariis fuartis, come che o vin viodût cu lis Uti. Bisugne scomençâ chest dialic dal bas, a tacâ no di teoremis, ma des dibisugnis de int». ❚
Roberto Pensa


text:
La parabule dal pari che al perdone
Lc 15,11-32
Tal mac des parabulis di grande consolazion che Luche al ripuarte, cheste e je la plui splendide. Il fi scjampât, cjaviestri, paiant di persone al veve capît, cu la cuâl che il fi plui grant, bon e ubidient, nol veve imparât a preseâ nuie.
Pre Roman Michelotti
11E Jesù ur diseve: “Un om al veve doi fîs. 12Il plui zovin i disè al pari: Pari, dami daurman la part di ereditât che o ai dirit. Alore il pari al spartì la robe fra i doi fîs. 13Pôcs dîs dopo, il fi plui zovin, ingrumade dute la sô robe, al partì par une regjon lontane e li al mangjà dut ce che al veve, vivint di sporcacjon. 14Dopo che lui al veve netât fûr dut, e rivà in chel paîs une grande cjaristie e lui al scomençà a cjatâsi intrigât. 15Alore al le di un dal puest e si metè a vore sot di lui. Chel lu mandà tai cjamps a passonâ i purcits. 16Pe fam che al veve, al varès bramât di passisi magari cul glant che a mangjavin i purcits, ma nissun no i ‘nt dave. 17Alore, tornât in se, al disè: Ducj i fameis in cjase di gno pari a àn tant ce mangjâ che a vuelin e jo invezit culì o mûr di fam. 18O tornarai di gno pari e i disarai: Pari, o ai pecjât cuintri dal cîl e cuintri di te; 19jo no mereti plui di jessi clamât to fi. Tratimi come un dai tiei fameis. 20Si metè in viaç e al tornà di so pari.
Biel che al jere inmò lontan, so pari lu viodè e al sintì compassion di lui. I corè incuintri, i butà lis mans tor dal cuel e lu bussà. 21Il fi i disè: Pari, o ai pecjât cuintri dal cîl e cuintri di te. No mereti plui di jessi considerât to fi. 22Ma il pari ur de ordin ai servidôrs: Svelts, puartait chi la vieste plui biele e metêtje intor; metêtji l’anel tal dêt e i sandui tai pîts. 23Cjapait il vidiel ingrassât e copaitlu. Fasìn fieste cuntun grant gustâ, 24parcè che chest gno fi al jere muart e al è tornât in vite, al jere pierdût e al è stât cjatât. E a tacarin a fâ fieste.
25Il fi plui grant al jere tai cjamps. Tal tornâ, cuant che al fo dongje di cjase, al sintì a sunâ e a balâ. 26Al clamà un dai servidôrs e i domandà ce che al jere sucedût. 27Il servidôr i rispuindè: Al è tornât dongje to fradi e to pari al à fat copâ il vidiel ingrassât, parcè che al à tornât a vê so fi san e salf. 28Lui si inrabià e nol voleve jentrâ in cjase. Alore so pari al jessì par cirî di convincilu. 29Ma lui i rispuindè a so pari: A son agns e agns che ti fâs di famei e no ai mai disubidît a un sôl dai tiei ordins. Cun dut achel, tu no tu mi âs mai dât un cjavret di lâ a fâ fieste cui miei amîs. 30Cumò invezit che al torne cjase chest to fi che al à straçât ducj i tiei bêçs cu lis sdrondinis, par lui tu âs fat copâ il vidiel ingrassât. 31I rispuindè il pari: Fi gno, tu tu sês simpri cun me e dut ce che al è gno al è ancje to; 32ma si scugnive fâ fieste e jessi contents parcè che chest to fradi al jere muart e al è tornât in vite, al jere pierdût e al è stât cjatât”.


text:
Breçan: glesie di Sant Laurinç
Cormons - Abbazia di Rosazzo
Località attraversate
La glesie di Sant Laurinç e je metude intal borc di cjasis che a testemonein za dal 1291 la cente di Breçan, un piçul centri di cjasis fortificât, a forme di fier di cjaval, che al so centri e jere metude la glesie.
Steme comunâl
di Cormons
Cormons - Abbazia di Rosazzo
Località attraversate
Steme comunâl
di Cormons
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Showing all 6 results
-
14,00 €
di CARLO TOLAZZI Savê che No dome modon e je une frase che si pues lei cul istès significât sei tacant di çampe sei…
-
13,00 €
di FRANCESCA GREGORICCHIO 23 mostris intîrs e tocs di mostris par un Memory dut di zuiâ ancje cuntune ponte di pôre e cualchi sgrisul,…
-
13,00 €
di DEBORAH CRAPIZ e DORIANA ALESSIO Il Memory al è fat di doi macs di 19 tessaris (o cjartis), compagnis a dôs a dôs. Prin…
-
4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
4,00 €
… E ALTRIS ZÛCS ENIGMISTICS a cura di / par cure di ALESSANDRA KERSEVAN e GIULIANO VELLISCIG Un imprest didatic par imparà zuiant. Il prin…


text:
Si vierç la gnove legjislature dal Parlament european (PE) e la regjon Friûl-VJ e cjate un gnûf eurodeputât. Cun di fat, dongje di Isabella De Monte, al sarà ancje un altri europarlamentâr espression de comunitât territoriâl che e ten dongje il Friûl e Triest: al è Marco Zullo dal M5S, che al è a stâ a Cjons e al à vuadagnât un puest tal PE dopo di une verifiche dal numar des preferencis cjapadis dai diviers candidâts de sô liste.
Tal moment che o sin daûr a lâ in stampe no savìn ancjemò cemût che si compuartarà il PE in ocasion de elezion dal president de Comission europeane. I guviers dai Vincjevot si àn cjatâts adun ator dal non di Jean Claude Juncker (PPE), ancje se il britanic David Cameron al è cuintri. Tal moment che o lin in stampe il Parlament european nol à ancjemò esprimût lis sôs posizions. La prospetive probabile e je chê di une “Grosse Koalition” che e promet un tic plui di dinamisim in cjamp economic e sociâl: no dome rigôr e austeritât, ma ancje cressite e disvilup. Dome promessis?
Un dât sigûr che al rive dal cûr de Europe al tocje la delegazion dai eurodeputâts nazionalitaris e regjonaliscj progressiscj de Aliance Libare Europeane (ALE) che e à sielzût il so president: al è il filosof catalan Josep-Maria Terricabras, elet te liste “L’Esquerra pel Dret a Decidir”, coalizion indipendentiste di çampe vuidade di Esquerra Republicana de Catalunya (ERC). I doi vicepresidents a son la galese Jill Evans dal Plaid Cymru e il scozês Ian Hudghton dal SNP. Terricabras al sarà ancje vice dal grup parlamentâr ALE-Verts.
Intant che, cu la viertidure dai sîs mês de presidence taliane de Union Europeane, il guvier di Rome al promet di puartâ «plui Italie in Europe»…, un pôc di Friûl al va in Europe cun chê di puartâ plui Europe in Friûl e a Triest. Ai 6 di Jugn, a Ljouwert in Frisie, si à davuelte la assemblee anuâl dal NPLD, il network pe promozion de diversitât linguistiche in Europe. Cu la partecipazion dal conseîr regjonâl Cristiano Shaurli e dal president de ARLeF Lorenzo Fabbro e je stade perfezionade la partecipazion dal Consei regjonâl dal Friûl-VJ ta chê rêt di istituzions e di organizazions che la lôr strategjie e calcole lenghis, dirits e politichis linguistichis tant che fondis di disvilup culturâl, sociâl, civic e economic par ducj. Une strategjie europeane. ❚
✒ Marco Stolfo
FRIÛL EUROPE. Tra il PE e il NPLD. Gnovis, domandis e prospetivis............
Si vierç la gnove legjislature dal Parlament european (PE) e la regjon Friûl-VJ e cjate un gnûf eurodeputât. Cun di fat, dongje di Isabella De Monte, al sarà ancje un altri europarlamentâr espression de comunitât territoriâl che e ten dongje il Friûl e Triest: al è Marco Zullo dal M5S, che al è a stâ a Cjons e al à vuadagnât un puest tal PE dopo di une verifiche dal numar des preferencis cjapadis dai diviers candidâts de sô liste.


text:
Risultati ricerca
Elementi trovati: 82
Monografia a stampa
Trieste : Società artistico letteraria, 1970
Contiene dedica autografa dell'autrice ad Aurelio Cantoni.
Titolo analitico
Con una nota biografica di Piero Gall
Titolo analitico
Contiene, introdotti da note biografiche di Piero Gall: Cormòns cu la mude di viarte / Maria Gioitti Del Monaco. Lis culumbutis / Dolfo Zorzut. - In: Cormòns : sot la mont e sot la nape, p. 39-42
Titolo analitico
Per il nome completo del curatore cfr. l'elenco dei collaboratori a p. 5 dell'opera che contiene il presente articolo. - Contiene, con brevi note biografiche in fine: Il marciat di Cormòns / Pietro Zorutti. La cisile / Maria Molinari Pietra. La Filipputte ; L'acquedôt (da cantarsi su arie diverse) / Luigi Castelliz ; dettate dal sig. Ado Zarnetti. Unviâr / Pieri Pian. Lis ciampanis di Cormòns / Tite Robul (Ermete Zardini). Lagrimis / Alfonso Deperis. Sune, ciampane, sune / Tite di Sandri (Giuseppe Pietro Collodi). Oh, une volte / Pepi di Luise (Giuseppe Marangon). Bavesele / Fulvia Dalmasson. Profugos (Zisillis 'snidadis) / Francesco Capello (Ciaveli). Rosis / Maria Gioitti Del Monaco. Vecio mulin di aghe / Toni Gabiot (Oddo Marangon). Cormòns / Giuseppe Dutti (Bepo Volineri). La ploe / Marisa Simonetti. - In: Cormòns : sot la mont e sot la nape, p. 22-31
Titolo analitico
In: Sot la nape, a.24, n.3 (luglio-settembre 1972)
Titolo analitico
Precede il tit.: Galleria friulana. - Con un ritr. e un ms dell'A. - In: Sot la nape, a.20, n.2 (aprile-giugno 1968)


text:
A LUCINÎS IL 3 DI AVRÎL LA FIESTE NAZIONÂL DE PATRIE DAL FRIÛL 201022 di Març 2010
Chest an la Provincie di Udin Provincie di Pordenon Comun di Gurize Consei di cuartîr di Lucinîs Istitût Ladin Furlan “Pre Checo Placerean” cu la partecipazion di Regjon Autonome Friûl Vignesie Julie, ARLEF – Diocesis di Gurize, Concuardie-Pordenon e Udin – Universitât dal Friûl, C.I.R.F. – Comun di Udin – Ufici scolastic regjonâl – Societât Filologjiche Furlane – Parochie di S. Zorç Martar di Lucinîs – Parochie e Borc di S. Roc, Gurize – Grop Folcloristic Danzerins di Lucinîs a organizin la fieste nazionâl dal Friûl. La provincie di Udine à preparât un prontuari par capî. Un librut sempliç che al vûl jessi un contribût pe comprension de Fieste dal Friûl. Pensât par judâ a capî il parcè de sô impuartance e di cemût che cheste ricorence e sedi un pont centrâl ancjemò valit par rinsaldâ i leams dai furlans cu la lôr tiere e la lôr lenghe. No dome, al serf ancje par dâ informazions sveltis su la atualitât dai valôrs identitaris e sui beneficis che a derivin sedi di un pont di viste sociâl che economic, ma ancje par visâ des manifestazions ator pal Friûl.


text:
25 di Avrîl
Il 25 di Avrîl e je la 115° zornade dal Calendari Gregorian, (la 116° se l'an al è bisest). A mancjin 250 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1945 - insurezion gjenerâl partigjane in alte Italie
Nassûts vuê[cambie | modifiche il codiç]
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- fieste de liberazion in Italie


text:
I furlans a àn di jessi simpri in vuaite par difindi e par rinfuartî i lôr dirits costituzionâi e europeans, la lôr lenghe, la identitât e la unitât dal Friûl intîr, dal Timau ae Livence. Il nestri sfuei “La Patrie dal Friûl” al è une testemoneance di dut chest. E vuê, alc o scrivarìn su la bataie ancjemò in vore par difindi e par valorizâ la autonomie e la identitât de Universitât furlane.
Come che o savês, cualchi mês indaûr la cuistion e je nassude cui tais dai finanziaments dal Stât al intîr sisteme universitari talian, ma in particolâr aes Universitâts plui zovinis, come chê di Udin. Invezit di trai su lis straçariis dentri e fûr des Universitâts, il Guvier si è metût a taiâ fuart pardut, ancje te ricercje, te inovazion, te formazion specializade dai zovins. Di dut chest, une schirie di esponents triestins su “Il Piccolo” e altrò, a àn profitât par scomençâ a fâ bordel cuintri la Universitât autonome di Udin sostignint, come trente e passe agns indaûr, che intune regjon piçule come la nestre, a è avonde une Universitât (cul voli simpri a chê di Triest) o che si à di meti in pîts nome une Fondazion pes Universitâts di Udin e di Triest. Cul fin di cjapâ sù bêçs di impresis e di istituzions che a varessin di jessi, daspò, dispensâts ai Ateneus di bande de Regjon. Cussì i bêçs di impresis furlanis a laressin ancjemò une volte a Triest…
Di front a chest assalt ae Universitât dal Friûl, par iniziative dal prof. Gian Franco D’Aronco, President dal Comitât pe autonomie e il rilanç dal Friûl, plui di trente Istituzions eletivis e associazions economichis, sociâls, culturâls furlanis si son metudis adun e a àn firmât, il 27 Otubar passât, un Pat cu la Universitât dal Friûl, là che si puarte indenant l’impen di ducj par rinfuartî la autonomie e la identitât furlane dal nestri Ateneu. Par fâ cressi simpri, tal interès dal popul furlan e de sô zoventût, la sô funzion in Friûl, cu lis regjons confinantis e in Europe.
Chest Pat pe Universitât dal Friûl al è une Cjarte storiche, come storiche e reste la racuelte di 125 mil firmis di furlans, tal 1976, par fâ meti sù dal Stât talian – come che al è po dopo sucedût – l’Ateneu di Udin. Il Stât talian, il Guvier e il Parlament di vuê, e cussì la Regjon, a àn di ricrodisi che cheste Universitât no va scjafoiade, ma e va invezit judade e pupilade par che e puarti indenant i obietîfs fissâts par jê de leç istitutive. Di jessi, purpûr, strument pal disvilup economic e sociâl dal Friûl e pal rinovament, pe incressite de lenghe e de culture dal popul furlan.
Chestis finalitâts a àn di jessi capidis a Triest di cualchi esponent de Zonte regjonâl, e ancje di Gurize e di Pordenon che a spessein simpri a predicjâ, invezit, di meti adun un sisteme unic universitari e che tra lis Universitâts di Triest e di Udin no à di esisti colaborazion e competizion, par continuâ cussì a fâ regâi a chei che no si impegnin te ricercje, te inovazion tecnologjiche cu lis impresis e tal disvilup dai rapuarts internazionâi.
Curtis e che si tocjin, inalore. Nô no si dismenteìn des resistencis ativis e passivis che tai timps passâts si son manifestadis sui grancj obietîfs de furlanetât di bande di plui di cualchi furlan, sei di Udin, che di Gurize che di Pordenon. Cussì come in chês voltis, l’impuartant par vinci in cheste bataie al è che la part fondamentâl dai furlans e sedi cussiente de sô identitât di popul e che no moli.
ARNALT BARACÊT
CURTIS E CHE SI TOCJIN. Simpri in vuaite, ancje pe Universitât............
I furlans a àn di jessi simpri in vuaite par difindi e par rinfuartî i lôr dirits costituzionâi e europeans, la lôr lenghe, la identitât e la unitât dal Friûl intîr, dal Timau ae Livence. Il nestri sfuei “La Patrie dal Friûl” al è une testemoneance di dut chest. E vuê, alc o scrivarìn su la bataie ancjemò in vore par difindi e par valorizâ la autonomie e la identitât de Universitât furlane.


text:
Francesc Creme dai Bulgars (nassût a Cividât sul finî dal secul XV, muart a Cividât ai 14 di Lui dal 1525), si fasè cognossi tant ben pe sô erudizion, culture e sensibilitât in ogni sience e art, che l’Imperadôr Massimilian I lu volè clamâ tant che precetôr dal zovin Carli di Asburc, il futûr e potentissim Carli V. Inte grande cort imperiâl Francesc al podè dividi il so compit, jenfri il 1512 e il 1520, insiemi cun Adriaan Florenszoon, miôr cognossût plui tart cul non di Pape Adrian VI. Mestri di un imperadôr e amì personâl di un pape, al preferirà ritirâsi inte sô Cividât par dedicâsi ae filosofie. Lis sôs oparis, che a àn di jessi stadis une vore preseadis tal so timp, a son sparidis dai manuscrits des bibliotechis, e nol esist cuasi nuie di editât a so non. ❚
✒ Agnul Floramo
IL PERSONAÇ STORIC. Francesc Creme dai Bulgars............
Francesc Creme dai Bulgars (nassût a Cividât sul finî dal secul XV, muart a Cividât ai 14 di Lui dal 1525), si fasè cognossi tant ben pe sô erudizion, culture e sensibilitât in ogni sience e art, che l’Imperadôr Massimilian I lu volè clamâ tant che precetôr dal zovin Carli di Asburc, il futûr e potentissim Carli V. Inte grande cort imperiâl Francesc al podè dividi il so compit, jenfri il 1512 e il 1520, insiemi cun Adriaan Florenszoon, miôr cognossût plui tart cul non di Pape Adrian VI. Mestri di un imperadôr e amì personâl di un pape, al preferirà ritirâsi inte sô Cividât par dedicâsi ae filosofie. Lis sôs oparis, che a àn di jessi stadis une vore preseadis tal so timp, a son sparidis dai manuscrits des bibliotechis, e nol esist cuasi nuie di editât a so non. ❚


text:
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e dîs Chiara –. Par colpe dal Covid, la domande intal ristorant e je calade e o vin tacât a vê un esposidôr cui nestris prodots di comprâ e puartâ a cjase (paste frescje di sarasin e paste secje di spelte, biscots…). O sin in fase di cressite ancje parcè che fâ pal ristorant al è un discors, fâ robe confezionade al è un altri, e tocje slungjâ i timps di conservazion; però o vin viodût che e je une robe che e funzione. Dopo o vin pensât di slargjâ cheste idee, dant la pussibilitât di fâ i ordins vie messaç cence vignî daurman chi de Polse. O partìn cun cheste idee e e sarà une robe che o speri che e cressarà cul timp. O colaborìn pal moment cun trê aziendis agriculis: Fiorindo Mazzolini di Soclêf (che al furnìs farine di polente, spelte, forment, forment integrâl…); Uberto Pecol di Raviei (cun sirops, marmeladis…) e Devis Bonanni di Raviei (che nus garantìs verduris e ûfs di gjaline). Dopo o vin i formadis de Alte Val de Bût. Se a son produtôrs che a son interessâts a vê un intermediari par proponi i lôr prodots, a nô nus fâs plasê! O savìn che, soredut par un piçul produtôr, spes e devente une imprese vê un pont par vendi i propris prodots e no vâl la pene.”
◆ Chiara e pense che “o vin bisugne di tacâ a scuvierzi ce che o podìn vê tal nestri teritori, ancje acetant di spindi un pôc di plui. Però la cualitât e je une altre, soredut parcè che i prodots a son origjinaris di chenti!”
◆ Chiara e Matteo a àn ativât ancje il servizi a domicili, cirint di favorî la int sul teritori e siervint la zone de Cjargne e dal Friûl de Alte, rivant fin a Udin citât. Cheste esperience e je scomençade cu lis consegnis dai plats pronts a domicili tal timp dal Covid e a àn podût rodâsi cui timps di consegne.
“A nô – e conte Chiara – nus è simpri pesât un pôc il fat che par comprâ i prodots o vedin di zirâ ator par diviers puescj. In Cjargne al mancje un sogjet, consorzi o cooperative che al meti adun un unic spaç indulà cjatâ ducj i prodots di cheste tiere.”
◆ Dongje di chest servizi, Chiara e Matteo al è di trê agns che a àn in gjestion il ristorant: “i nestris plats a son chei sempliçs e tradizionâi de cusine cjargnele. O sin intun puest che al tocje vignî chi di pueste ma istès in chescj agns o vin vût une biele rispueste di bande de int”. Propit parcè che a son intun puest speciâl e plen di storie (tacant de Plêf di San Pieri di Zui che e domine sul giup), l’invît al è chel di lâ a scuvierzi chest biel contest e, parcè no, cjapâ la ocasion par gustâ ancje prodots cjargnei e puartâsai a cjase.
◆ Par ogni informazion si pues consultâ il sît https://lapolse.wordpress.com/ ❚
La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e dîs Chiara –. Par colpe dal Covid, la domande intal ristorant e je calade e o vin tacât a vê un esposidôr cui nestris prodots di comprâ e puartâ a cjase (paste frescje di sarasin e paste secje di spelte, biscots…). O sin in fase di cressite ancje parcè che fâ pal ristorant al è un discors, fâ robe confezionade al è un altri, e tocje slungjâ i timps di conservazion; però o vin viodût che e je une robe che e funzione. Dopo o vin pensât di slargjâ cheste idee, dant la pussibilitât di fâ i ordins vie messaç cence vignî daurman chi de Polse. O partìn cun cheste idee e e sarà une robe che o speri che e cressarà cul timp. O colaborìn pal moment cun trê aziendis agriculis: Fiorindo Mazzolini di Soclêf (che al furnìs farine di polente, spelte, forment, forment integrâl…); Uberto Pecol di Raviei (cun sirops, marmeladis…) e Devis Bonanni di Raviei (che nus garantìs verduris e ûfs di gjaline). Dopo o vin i formadis de Alte Val de Bût. Se a son produtôrs che a son interessâts a vê un intermediari par proponi i lôr prodots, a nô nus fâs plasê! O savìn che, soredut par un piçul produtôr, spes e devente une imprese vê un pont par vendi i propris prodots e no vâl la pene.”


text:
Valôr e ricjece a vegnin soredut di Pinot e Prosec
Al jere une volte (e i peteçs di ostarie a disin che al è ancjemò), un contadin che al bruntulave simpri par cemût che i levin lis robis. Dal rest, cuntune aziende complesse e diversificade come chês di une volte (vuê si clamin multifunzionâls), al jere impussibil che une anade e fos buine par ducj i prodots: se al veve ue plui che forment, jerbe mediche pluitost che blave, vacjis pluitost che purcits, al jere bon di lamentâsi istès. Une zornade su la fin di Jugn al cjate un so amì che i dîs: «Alore, mi somee che la produzion dal forment chest an e sedi buine!». «Sigûr – al rispuint – ma cumò o vin pôc stran».
Se al ves produsude ue, di chescj timps, forsit al varès vût pôcs motîfs par bruntulâ. Il “Vignâl Friûl”, di fat, a cjalâlu di difûr, al somee in gran lustri. Sigûr la Brexit e à creât stât di ansie, come ancje la vuere dai dazis e lis ricjadudis economichis dal coronavirus. Ma al è ancjetant vêr che prin il Pinot grîs (e ancje cumò in gracie dal lavoron dal Consorzi di tutele) e po il Prosec, a àn puartât valôr e ricjece aes nestris vîts. Si spietisi cetant (ancje se magari e podarès jessi dome une ilusion) de Ribuele zale e si cjale cun atenzion chês che a saran lis primis iniziativis dal Consorzi di tutele Doc Friûl che al è di pôc nassût.
Intant, il teritori nol sta a cjalâ. Za di cualchi an te Vile Nachini Cabassi di Cuar di Rosacis si è creât un centri di atrazion e di divulgazion des nestris maraveis viniculis. Chenti a àn cjase il Consorzi di tutele de Doc dai Cuei Orientâi dal Friûl e dal Ramandul e il Consorzi Doc F-VJ: cun di plui, dongje di un ristorant enoteche, a son stâts vierts un pont di informazion turistiche e un spazi di vendite dal miôr dai prodots agroalimentârs des nestris culinis.
Un secont moment di promozion agregade al è stât screât tal preseôs Palaç Altan di San Vît dal Tiliment là che a son i uficis dal Consorzi de Doc dal Pinot grîs, de Doc Friûl, de Doc des Gravis dal Friûl e dai organisims di control tant che Ceviq e Triveneta certificazioni.
Si sta lavorant a un tierç centri che al nassarà simpri intun sît di grant fassin storic e architetonic, ven a stâi a Vile Florio di Buri. Chenti, di fat, in plui che celebrâ une schirie di ativitâts colegadis ae anuâl Fiere dai Vins, e sarà rinfuarçade la struture dal Museu dal vin (che di pôc al à sielt tant che president il professôr Mauro Pascolini de Universitât dal Friûl) e si vierzaran lis puartis a cetancj progjets leâts ae informazion e ae divulgazion.
Chest al vûl dî che ator dal vin furlan al è interès, ma a son ancje professionalitât e culture, marcjât e produzion di faturât. O fevelìn duncje di un setôr che al sburte la agriculture regjonâl e che al à un pês une vore penç a pet di dute la economie di cheste tiere. Si trate di centenârs di aziendis in dialic cul mont, e che il mont al scolte come ambassadoris di une “tiere fortunade” che e scomet su lis sôs ricjecis. ❚